text:
MATAUPU E SEFULU FA
Le Auala e Fiafia ai o Tatou Aiga
E faapefea ona avea se tasi ma tane lelei?
E faapefea ona avea se tasi ma avā lelei?
O ā mea e aofia ai i le avea ma mātua lelei?
O ā mea e ao ona fai e le fanau ina ia fiafia ai le aiga?
1. E faapefea ona maua se aiga fiafia?
E FINAGALO Ieova le Atua ia fiafia lou aiga. Ua iai taʻiala i lana Afioga i tiute tauave o tagata taʻitoʻatasi o le aiga e tusa ai ma le finagalo o le Atua. E iai iʻuga lelei pe a faatino e tagata o le aiga, o latou tiute tauave e tusa ai ma fautuaga a le Atua. Na fetalai Iesu: “Amuia i latou e faalogo i le afioga a le Atua ma tausi i ai!”—Luka 11:28.
2. O le ā le mea e ao ona tatou iloa ina ia fiafia ai le aiga?
2 O le fiafia o le aiga, e faalagolago lea i lo tatou iloaina o Ieova na tupuga mai ai aiga, o lē na taʻua e Iesu o lo tatou “Tamā.” (Mataio 6:9) Ua iai aiga uma o le lalolagi ona o lo tatou Tamā i le lagi, ma e silafia e Ieova le auala e fiafia ai aiga. (Efeso 3:14, 15) O le ā le aʻoaʻoga a le Tusi Paia i tiute tauave o tagata taʻitoʻatasi o le aiga?
O LE ATUA NA TUPUGA MAI AI AIGA
3. E faapefea ona faamatala e le Tusi Paia le amataga mai o aiga, ma aiseā ua tatou iloa ai e moni lenā tala?
3 Na faia e le Atua Atamu ma Eva ma faatasia i laʻua o se tane ma se avā. Na ia tuuina i laʻua i le faatoʻaga matagofie o Etena o se parataiso i le lalolagi, ma faatonu e fai sa laʻua fanau. Na fetalai i ai Ieova: “Ia fanafanau ma ia matuā faatoʻateleina, ia tumu ai le lalolagi ma ia galueaʻiina.” (Kenese 1:26-28; 2:18, 21-24) E lē o se fagogo po o se talafatu lenei mea, auā na faaalia e Iesu, e moni le tala a le Kenese i le amataga mai o aiga. (Mataio 19:4, 5) E ui ua lutia i tatou i le mau faafitauli ma e lē o faia le finagalo o le Atua i le taimi nei e pei ona ia faafinagaloina, ae seʻi o tatou vaai i le māfuaaga e mafai ai ona fiafia o tatou aiga.
4. (a) E faapefea ona tatou saosaolaumea i le fiafia o o tatou aiga? (e) Ina ia fiafia o tatou aiga, aiseā e tāua ai le suʻesuʻeina o le soifuaga o Iesu?
4 E mafai ona saosaolaumea tagata uma o le aiga ina ia maua le fiafia pe a faaaʻoaʻo i le alofa o le Atua. (Efeso 5:1, 2) E faapefea ona tatou faaaʻoaʻo i le Atua ae e lē o vaaia o ia? E mafai ona tatou iloa le auala e gaoioi ai Ieova auā na ia auina mai lona Alo ulumatua i le lalolagi. (Ioane 1:14, 18) A o soifua i le lalolagi, na faaaʻoaʻo lelei Iesu Keriso i lona Tamā, e pei lava o loo faalogo ma vāai atu tagata i fetalaiga ma gaoioiga a le Atua. (Ioane 14:9) O lea la, o le iloaina o le alofa o Iesu ma mulimuli i lana faaaʻoaʻoga, o le a tatou saosaolaumea ai i le fiafia o o tatou aiga.
SE FAAAʻOAʻOGA MO TANE
5, 6. (a) E faapefea i le auala na feutagaʻi ai Iesu ma ona soo ona fai ma faaaʻoaʻoga mo tane? (e) O le ā le mea e tatau ona fai ina ia faamagaloina ai agasala?
5 O loo taʻua i le Tusi Paia, e ao i tane ona feutagaʻi ma a latou avā e pei ona feutagaʻi Iesu ma ona soo. Ia tomānatu i le faatonuga a le Tusi Paia: ʻO outou tane, ia faaauau ona alolofa atu i a outou avā, e pei o le Keriso foʻi ona alofa i le faapotopotoga, ma foaʻi mai lona ola mo le faapotopotoga. O le mea lea, e tatau i tane ona alolofa atu i a latou avā e pei o o latou lava tino. O lē e alofa i lana avā, e alofa o ia iā te ia lava, auā e leai se tane e ita i lona lava tino; ae e na te fafaga ma faapelepele i ai, e pei foʻi ona faia e Keriso i le faapotopotoga.’—Efeso 5:23, 25-29.
6 O le alofa o Iesu mo ona soo o se faaaʻoaʻoga sili lenā mo tane. “Ua [ia] alofa iā i latou e oo i le gataaga,” ma na fai o ia ma togiola mo i latou e ui lava e lē lelei atoatoa i latou. (Ioane 13:1; 15:13) Ua faapena foʻi ona pulunaunauina tane: “Ia alolofa atu pea i a outou avā, ma aua le soona feita iā i latou.” (Kolose 3:19) O le ā le mea o le a fesoasoani i se tane e mulimuli ai i lenā fautuaga, aemaise pe a lē faautauta lana avā i nisi taimi? E tatau ona ia manatua ona lava masei, ma le mea e tatau ona ia faia ina ia faamagalo ai o ia e le Atua. O le ā le mea e tatau ona ia faia? E tatau ona ia faamagalo atu i ē na agasala iā te ia, e aofia ai lana avā. O le mea foʻi lenā e tatau ona fai e le avā. (Faitau le Mataio 6:12, 14, 15.) E lētioa a fai mai isi, e tatau ona fefaamagaloaʻi ina ia maua se faaipoipoga fiafia.
7. O le ā le tulaga na silafia e Iesu lea ua fai ma faaaʻoaʻoga mo tane?
7 E lelei ona mātau e tane, na magafagafa Iesu i faalogona o ona soo. Na silafia e Iesu le mea e gata mai ai lo latou malosi, atoa foʻi ma o latou manaʻoga faaletino. O se faaaʻoaʻoga, na ia fetalai atu iā i latou ina ua lē lavavā: “Seʻi o tatou ō na o i tatou i se mea tuufua ma fai ai sina mālōlōga.” (Mareko 6:30-32) E tatau foʻi ona magafagafa i faalogona o avā. Ua faamatalaina avā i le Tusi Paia o “se ipu e sili ona vaivai,” e tatau ona “āva” i ai tane. Aiseā? Auā ua tofia faatasi tane ma avā “i le meaalofa foaʻifua o le ola.” (1 Peteru 3:7) E ao i tane ona manatua, e tāua i le Atua le faamaoni o se tagata, ae e lē tāua po o ia o se tane po o se fafine.—Salamo 101:6.
8. (a) E faapefea i se tane e “alofa i lana avā” ona “alofa o ia iā te ia lava”? (e) O le ā le uiga o le avea o le tane ma le avā ma “tino e tasi”?
8 Ua taʻua i le Tusi Paia, o se tane e “alofa i lana avā, e alofa o ia iā te ia lava.” Na taʻua e Iesu le māfuaaga, auā ua ʻlē toe toʻalua, ae ua avea i laʻua ma tino e tasi.’ (Mataio 19:6) E lē tatau ona la feusuaʻi ma se isi lava tagata. (Faataoto 5:15-21; Eperu 13:4) E mafai ona la faia lenei mea pe a manatu alofa le tasi i manaʻoga o le isi. (1 Korinito 7:3-5) E manaia le timaʻiga lenei: “E leai se tane e ita i lona lava tino; ae e na te fafaga ma faapelepele i ai.” E tatau i tane ona alolofa i a latou avā e pei ona alolofa iā i latou lava, ma ia manatua latou te tali atu i lo latou ulu o Iesu Keriso.—Efeso 5:29; 1 Korinito 11:3.
9. O le ā le uiga o Iesu o loo taʻua i le Filipi 1:8, ma aiseā e tatau ai ona faaalia e tane lenei uiga i a latou avā?
9 Na taʻua e le aposetolo o Paulo le ʻalofa faapelepele o Keriso Iesu.’ (Filipi 1:8) Na faafouina isi ona o le alofa faapelepele o Iesu, o se uiga na fiafia i ai fafine na avea ma ona soo. (Ioane 20:1, 11-13, 16) E mananaʻo foʻi avā ia alolofa naunau atu a latou tane iā i latou.
O SE FAAAʻOAʻOGA MO AVĀ
10. Ua faapefea ona faia e Iesu se faaaʻoaʻoga lelei mo avā?
10 O le aiga, o se faalapotopotoga ma e tatau ona iai se ulu ina ia sologa lelei ai. E iai Lē ua fai ma ulu o Iesu, lea e gauaʻi atu i ai. “O le ulu o Keriso o le Atua” e pei “o le ulu o le fafine o le tane.” (1 Korinito 11:3) O se faaaʻoaʻoga lelei le gauaʻi o Iesu i le Atua, auā o i tatou uma lava, e iai sē ua fai ma o tatou ulu e tatau ona gauaʻi i ai.
11. O le ā le manatu e ao ona iai i se avā e faatatau i lana tane, ma o ā aafiaga o lana amio?
11 E iai masei o tane, ma e lē lelei atoatoa le auala e faatino ai o latou tulaga ulu i aiga. O ā mea e tatau ona fai e se avā? E lē tatau ona tautala faatauvaa i mea e fai e lana tane, pe fia pule foʻi i lana tane. E lelei ona manatua e avā, o le agaga agamalu ma le filemu o se mea tautele lea i le silafaga a le Atua. (1 Peteru 3:4) A amioaʻi faapena se avā, o le a faigofie ona ia gauaʻi atu i faatonuga a le Atua, aemaise pe a lutia i faafitauli. E lē gata i lea, ua faailoa mai i le Tusi Paia: “O le avā, ia matuā faaaloalo o ia i lana tane.” (Efeso 5:33) Ae ā pe a lē gauaʻi le tane i le tulaga ulu o Keriso? Ua pulunaunauina avā: “Ia gauaʻi atu i a outou lava tane, ma afai e lē usiusitaʻi nisi i le upu, e mafai ona maua i latou i le amiolelei a a latou avā e aunoa ma se upu, auā ua latou vāaitino i a outou amioga mamā ma le matuā faaaloalo.”—1 Peteru 3:1, 2.
12. Aiseā e lē sesē ai ona faailoa atu e le avā ona manatu i se auala faaaloalo?
12 Pe e talitonu lana tane pe leai, ae e tatau i le avā ona faaaloalo pea i ai ma ia faautauta i le auala e faailoa atu ai ona manatu, ia e ese mai i manatu o lana tane. E ono saʻo manatu o le avā, ma e mafai ona aogā i le aiga pe a faalogo i ai le tane. E ui e leʻi malie Aperaamo i le fautuaga a lana avā o Sara i se faafitauli i lo la aiga, ae na fetalai le Atua iā Aperaamo: “Ia faalogo iā te ia.” (Faitau le Kenese 21:9-12.) Ae a fai se filifiliga a le tane e lē feteenaʻi ma tulafono a le Atua, e tatau ona gauaʻi i ai le avā e ala i le lagolagoina o lenā filifiliga.—Galuega 5:29; Efeso 5:24.
13. (a) O ā mea e tatau ona fai e avā e pei ona timaʻi mai ai le Tito 2:4, 5? (e) O le ā le tala a le Tusi Paia i le nonofo eseese ma le tatalaina o le faaipoipoga?
13 A o faatino ona tiute tauave, e tele mea e fai e le avā i le tausiga o le aiga. O se faaaʻoaʻoga, ua faaalia i le Tusi Paia, o fafine faaipoipo e tatau ona “alolofa i a latou tane ma a latou fanau, ia mafaufau lelei, ia amio mamā, ia faia galuega i le fale, ia amiolelei, ia gauaʻi atu i a latou lava tane.” (Tito 2:4, 5) O se avā ma se tinā faapena e alofagia ma faaaloalogia o ia e lona aiga. (Faitau le Faataoto 31:10, 28.) Peitaʻi, ona e lē lelei atoatoa le tane ma le avā, e ono tulaʻi mai ai ni tulaga mataʻutia lea e iʻu ai ina nonofo eseese pe tatala foʻi le faaipoipoga. E faataga e le Tusi Paia le nonofo eseese ona o ni tulaga maʻoti. Ae e lē tatau ona manatu māmā i ai, auā ua faapea mai le Tusi Paia: ʻE lē tatau i se avā ona tuua lana tane ma e lē tatau i le tane ona tuua lana avā.’ (1 Korinito 7:10, 11) E pau le māfuaaga o loo taʻua i le Tusi Paia e mafai ona tatala ai se faaipoipoga, pe a mulilua le tane po o le avā.—Mataio 19:9.
O SE FAAAʻOAʻOGA LELEI MO MĀTUA
14. Na faapefea ona feutagaʻi Iesu ma tamaiti, ma o le ā e ao ona fai e mātua mo a latou fanau?
14 Na faia e Iesu se faaaʻoaʻoga lelei mo mātua i le auala e feutagaʻi ai ma tamaiti. Ina ua taumafai tagata e vavao tamaiti mai le ō atu iā Iesu, na ia fetalai atu: “Tuu ai pea tamaiti e ō mai iā te aʻu, ae aua le taofia i latou.” Ua faamatala atili i le Tusi Paia: “Ona siitia lea e ia o tamaiti i ona lima, ua faamanuia iā i latou ma faaee ona aao iā i latou.” (Mareko 10:13-16) Na sema e Iesu le taimi e faatasi ai ma tamaiti. E ao foʻi i mātua ona sema se taimi e faatasi ai ma le fanau. E tatau ona umi se taimi e faatasitasi ai ma i latou. E tatau ona iai se taimi e aʻoaʻoina ai i latou, auā o le faatonuga lenā a Ieova i mātua.—Faitau le Teuteronome 6:4-9.
15. O ā gaoioiga e mafai ona fai e mātua e puipuia ai a latou fanau?
15 A o faasolosolo ina matuā leaga lenei lalolagi, e tatau ona puipuia e mātua a latou fanau mai tagata e taumafai e faaleaga le fanau iti, e pei o i latou e fai mea matagā tau feusuaʻiga i tamaiti. Ia tomānatu i le auala na puipuia ai e Iesu ona soo, o ē na ia taʻua ma le alofa, “le fanau e.” Ina ua puʻea o ia ma ua toeitiiti fasiotia, na fai e Iesu le gaoioiga ina ia sao ai ona soo. (Ioane 13:33; 18:7-9) Mātua e, e tatau ona outou mataala i taumafaiga a le Tiapolo e faaleaga o o outou alo. E tatau ona outou lapataʻia le fanau a o leʻi taitai ona tupu se mea. * (1 Peteru 5:8) Ioe, ua matuā lamatia i le taimi nei lo latou tulaga faaletino, tau amio ma le tulaga faaleagaga.
16. O le ā se mea e aʻoaʻoina e mātua mai le auala na tauaao ai e Iesu masei o ona soo?
16 I le toe pō o Iesu, na finau ai ona soo po o ai o i latou e sili. Na i lo le toʻatamaʻi i ona soo, na faaauau ona ʻaiʻoi atu ma le alofa Iesu e ala i ana upu ma gaoioiga. (Luka 22:24-27; Ioane 13:3-8) Afai o oe o se matua, po o e mātauina le auala e te faaaʻoaʻo ai iā Iesu pe a aʻoaʻi lau fanau? E moni e ao ona aʻoaʻia tamaiti, ae e tatau ona fai “faatatau” e aunoa ma le ita. Aua e te tautala i upu faatigā e “pei o le tutuʻi o le pelu.” (Ieremia 30:11; Faataoto 12:18) E tatau ona iloa mulimuli ane e lau tama, e saʻo le māfuaaga na aʻoaʻi ai o ia.—Efeso 6:4; Eperu 12:9-11.
SE FAAAʻOAʻOGA MO LE FANAU
17. Na faapefea ona fai e Iesu se faaaʻoaʻoga lelei atoatoa mo le fanau?
17 Pe e iai ni mea e aʻoaʻoina e le fanau mai iā Iesu? Ioe e iai! E tatau ona usiusitai le fanau i o latou mātua, e pei ona faaaʻoaʻo mai e Iesu. Na fetalai o ia: ʻE pei ona aʻoaʻo mai e le Tamā iā te aʻu, ou te tautala atu ai. Ou te faia pea mea e fiafia i ai lona finagalo.’ (Ioane 8:28, 29) Na usitai Iesu i lona Tamā i le lagi, ma ua faatonuina e le Tusi Paia fanau ia usiusitai i o latou mātua. (Faitau le Efeso 6:1-3.) E ui lava sa lelei atoatoa Iesu, ae na usiusitai i ona mātua o Iosefa ma Maria, e ui lava e lē lelei atoatoa i laʻua. E lē taumatea na faafiafiaina ai le aiga atoa o Iesu!—Luka 2:4, 5, 51, 52.
18. Aiseā na usitai ai Iesu i taimi uma lava i lona Tamā i le lagi, ma o ai e fiafia i aso nei pe a usiusitai le fanau i o latou mātua?
18 Pe e mafai ona faataʻitaʻi atili le fanau iā Iesu ma faafiafiaina o latou mātua? E moni, e iai taimi e faigatā ai i fanau ona usitai i mātua, ae e finagalo le Atua ia usiusitai le fanau i o latou mātua. (Faataoto 1:8; 6:20) Na usitai Iesu i taimi uma lava i lona Tamā i le lagi, e oo lava i taimi faigatā. Na iai le taimi na finagalo ai le Atua ia faia e Iesu se mea e sili ona faigatā, ma na fetalai Iesu: “Ia aveese lenei ipu [o se mea na tatau ona ia faia] mai iā te aʻu.” Ae na faia e Iesu le mea na faafinagaloina e le Atua, auā na iloa e Iesu e sili atu le silafaga a lona Tamā i mea e ao ona fai. (Luka 22:42) A usiusitai le fanau, o le a faafiafia ai le Atua ma o latou mātua. *—Faataoto 23:22-25.
19. (a) E faapefea ona faaosooso e Satani le fanau? (e) O ā faalogona o mātua pe a aafia le fanau i amioga lē mamā?
19 Na faaosoosoina e le Tiapolo Iesu, ma e tatou te mautinoa foʻi o le a ia faaosoosoina talavou ia faia le mea sesē. (Mataio 4:1-10) E faaaogā e Satani omiga mai isi talavou, lea ua fai ma luʻitau. E tāua ona lē aumea atu le fanau i tagata fai mea sesē. (1 Korinito 15:33) Na aumea atu Tina le afafine o Iakopo, i teine e lē auauna iā Ieova, ma na iʻu ai i ni tulaga mataʻutia. (Kenese 34:1, 2) Ioe, e matuā faanoanoa le aiga pe a aafia se tasi o le aiga i amioga lē mamā tau feusuaʻiga.—Faataoto 17:21, 25.
LE AUALA E FIAFIA AI LE AIGA
20. O ā mea e tatau ona fai e tagata taʻitoʻatasi o le aiga ina ia fiafia ai le aiga?
20 Pe a faatatauina fautuaga a le Tusi Paia, o le a faigofie ona taulimaina faafitauli i le aiga. O le mea moni, o le faatatauina o fautuaga a le Tusi Paia, o le auala lenā e fiafia ai le aiga. O outou tane, ia outou alolofa atu i a outou avā, ma ia feutagaʻi ma i latou e pei ona feutagaʻi Iesu ma le faapotopotoga. O outou avā, ia outou gauaʻi atu i le tulaga ulu o o outou tane, ma ia pei outou o le avā lelei lea o loo taʻua i le Faataoto 31:10-31. Mātua e, ia aʻoaʻo a outou fanau. (Faataoto 22:6) O outou tamā, ia outou ʻpule lelei i o outou lava aiga.’ (1 Timoteo 3:4, 5; 5:8) Le fanau e, ia usiusitai i o outou mātua. (Kolose 3:20) E leai se tagata o le aiga e lelei atoatoa, auā e sasi uma lava. Ia lotomaulalo ma fefaamagaloaʻi.
21. O ā ni tulaga matagofie o loo fotuaʻi mai, ma e faapefea ona fiafia o tatou aiga i le taimi nei?
21 Ioe, o loo iai i le Tusi Paia le anoanoaʻi o fautuaga ma faatonuga tāua mo aiga. Ua aʻoaʻoina ai foʻi i tatou e uiga i le lalolagi fou a le Atua, ma se parataiso o le a faatumulia i tagata fiafia e tapuaʻi iā Ieova. (Faaaliga 21:3, 4) Maʻeu ni tulaga matagofie o loo fotuaʻi mai! E mafai ona fiafia o tatou aiga i le taimi nei, pe a mulimuli i faatonuga a le Atua o i lana Afioga, le Tusi Paia.
^ pala. 15 E maua le fesoasoani i le puipuiga o le fanau i le mataupu e 32 o le tusi Ia Faalogo i le Faiaʻoga Sili, ua lomia e Molimau a Ieova.
^ pala. 18 E pau le taimi e lē tatau ai ona usitai se tamaitiiti i ona mātua, pe a faatonu o ia e ona mātua e soli se tulafono a le Atua.—Galuega 5:29.
Faitau Atili
O le ā le Tapuaʻiga a le Aiga?
Iloilo pe e faapefea i lenei faatulagaga ona fesoasoani iā te oe e mafuta vavalalata ai i le Atua ma faamalosia ai le faiā a le aiga.


c: text/html

text:
MATAUPU 74
O Lesona e Faatatau i le Agaga Talimālō ma le Tatalo
UA ASIASI ATU IESU IĀ MARETA MA MARIA
E TĀUA LE FINAFINAU PEA I LE TATALO
O loo i le itu i sasaʻe o le mauga o Olive, le nuu o Petania lea e pe ā ma le lua maila (3 km) le mamao mai i Ierusalema. (Ioane 11:18) Ua alu atu Iesu i inā, ma ua ulu atu i le fale o se ʻauso e toʻalua, o Mareta ma Maria. O i laʻua faatasi ai ma lo la tuagane o Lasalo, o ni uō mamae a Iesu. Ua latou faafeiloaʻi atu nei ma le māfana iā te ia.
O se faaeaga mo i latou le asiasi atu o le Mesia. Ua matuā naunau Mareta e saunia mo Iesu mea e aupito sili ona lelei. O lea, ua ia saunia ai se taumafataga tele. A o pisi Mareta i le faia o nei tapenaga, o loo nofo pea i tafatafa o vae o Iesu Maria ma faalogologo atu iā te ia. Ua faapea atu Mareta iā Iesu: “Le Alii e, e te lē manatu mai ea, auā ua tuu mai e loʻu uso na o aʻu e faia nei mea uma? Seʻi e fai ane iā te ia e sau e fesoasoani mai iā te aʻu.”—Luka 10:40.
E lē o faitio Iesu i le gaoioiga ua faia e Maria. Peitaʻi ua ia fautua atu iā Mareta, ona o lona soona popole i le sauniaina o nei mea ma ua ia faapea atu: “Mareta, Mareta e, ua e popole ma atuatuvale i le tele o mea. Ae e itiiti lava ni mea e manaʻomia, pe e na o le tasi foʻi. A ua filifilia e Maria le mea lelei, ma e lē aveesea mai iā te ia.” (Luka 10:41, 42) Ua faailoa mai e Iesu, e lē manaʻomia ona faaalu se taimi tele i le sauniunia o ni meaʻai se tele pe a faia se taumafataga. A maua lava se meaʻai se tasi, ua lava ma totoe lenā.
E lelei faanaunauga o Mareta. E manaʻo o ia ina ia avea o sē e talimālō lelei. Peitaʻi o lona popole tele i le sauniaina o meaʻai, ua ia misia ai le avanoa e maua ai aʻoaʻoga aogā mai i le Alo o le Atua. Ua faamamafa atu e Iesu, sa faia e Maria se filifiliga atamai, lea e iai ni aogā tumau mo ia. E tatou te aʻoaʻoina mai ai foʻi se lesona i lenei mea.
I se taimi mulimuli ane, ua taʻua ai e Iesu se isi lesona e tāua foʻi. Ua fesili atu se tasi o soo o Iesu iā te ia: “Le Alii e, ia e aʻoaʻo mai iā i matou i le tatalo, e pei foʻi ona aʻoaʻo e Ioane i ona soo.” (Luka 11:1) Ua uma ona faailoa atu e Iesu lenei mea i le tausaga ma le ʻafa ua mavae, i lana Lauga i luga o le Mauga. (Mataio 6:9-13) Ae atonu e leʻi iai lenei soo i lenā taimi, o lea, ua toe faamatala atu ai e Iesu manatu autū e faatatau i le faia o tatalo. Ua sosoo nei ma lona faamatalaina atu o se talafaatusa, e faamatilatila ai le tāua o le finafinau pea i le tatalo.
“O ai o outou e ana le uō e alu atu i ai i le vaeluapō ma faapea atu, ʻLaʻu uō e, seʻi aumai iā te aʻu ni falaoa se tolu, auā ua faatoʻā taunuu mai le malaga a se tasi o aʻu uō, ma e leai se mea ou te laulauina atu mo ia’? A ua tali mai lenā uō mai totonu o le fale, ʻSoia le faalavelave mai iā te aʻu. Ua loka le faitotoʻa, ma ua matou momoe ma laʻu fanau. E lē mafai ona ou toe tū atu e avatu se mea iā te oe.’ Ou te fai atu iā te outou, E ui lava o ia o lana uō, ae e lē tū atu o ia ma avatu se mea, peitaʻi ona o lona faatauanau atu pea, e tulaʻi ai loa o ia ma avatu iā te ia mea na te manaʻomia.”—Luka 11:5-8.
E lē o faapea mai Iesu e lē finagalo Ieova e tali mai i ōlega, e pei ona sa faia e le uō a lē na talosaga atu. Peitaʻi, ua ia faailoa mai ai, pe afai e tali mai se uō musuā ona o le faatauanau atu pea a lana uō, e sili atu la ona tali mai lo tatou Tamā alofa i le lagi i ōlega a ana auauna faamaoni. Ua toe faaauau le fetalaiga a Iesu: “Ou te fai atu iā te outou, Ia talosaga atu pea, ona foaʻiina mai lea iā te outou. Ia saʻili atu pea, ona outou maua ai lea. Ia tuʻituʻi atu pea, ona tatalaina mai lea iā te outou. Auā o ē e talosaga atu, e foaʻiina mai iā i latou. O ē e saʻili atu, e mauaina e i latou, ma o ē e tuʻituʻi atu, e tatalaina mai iā i latou.”—Luka 11:9, 10.
Ua faamamafa atu nei e Iesu le uiga o lana fetalaiga, e ala i le faia o se faatusatusaga i tamā faaletagata: “O ai se tamā o iā te outou e ōle mai lona atalii iā te ia mo se iʻa, ae ia avatu i ai se gata ae e lē o se iʻa? Pe e ōle mai foʻi mo se fuāmoa, ae e avatu i ai se akarava? O lea la, o outou o ē e leaga, afai tou te avatu i a outou fanau meaalofa lelei, e sili atu la ona foaʻi mai e le Tamā o i le lagi le agaga paia iā i latou o ē e ōle atu iā te ia!” (Luka 11:11-13) Maʻeu le faalaeiauina o i tatou i le iloaina, o loo finagalo lo tatou Tamā e faafofoga mai ma tali mai i o tatou manaʻoga!

robotstxt: allowed

filter: keep


text:
MATAUPU 39
Oi Talofa i le Tupulaga Lotomaaa
UA TAʻUSALAINA E IESU NISI O AAI
UA IA AUMAIA LE MAPUSAGA MA LE FAAFOUINA
E matuā faaaloalogia e Iesu Ioane le Papatiso. Ae o le ā le vaaiga a isi tagata iā Ioane? Ua fetalai atu Iesu e faatatau i lenei tupulaga e faapea: “Ua pei i latou o tamaiti o loo nonofo i le maketi ma tauvalaau atu i a latou uō e faapea: ʻUa tā atu a matou pese, ae tou te lē sisiva mai; ua matou tagiauē atu, ae tou te leʻi tagituʻi mai.’”—Mataio 11:16, 17.
O le ā le uiga o le fetalaiga a Iesu? Ua ia faamalamalama atu le uiga o le manatu e faapea: “Na sau [Ioane] e leʻi ʻai, e leʻi inu foʻi, ae ua fai mai tagata, ʻUa iā te ia se temoni.’ A ua sau le Atalii o le tagata ua ʻai ma inu, a ua faapea mai tagata, ʻFaauta! O le tagata ʻai tele ma le inu tele i le uaina, o le uō a le ʻauaolafoga ma ē e agasala.’” (Mataio 11:18, 19) Sa ola Ioane i se olaga faigofie o se tagata Naseri, ma sa ia taumamao mai le uaina. Peitaʻi, ua faapea mai lenei tupulaga ua uluitinoina o ia e temoni. (Numera 6:2, 3; Luka 1:15) I le isi itu, o loo ola Iesu e pei o le toʻatele o isi tagata. E fuafua lelei le auala e tausami ai o ia, faapea foʻi le auala e inu ai. Peitaʻi, ua tuuaʻia o ia i le ʻai tele ma le inu tele. E foliga mai e faigatā tele ona faamalieina tagata.
Ua faatusaina e Iesu lenei tupulaga i tamaiti i le maketi, o ē e mumusu e sisiva pe a tā atu e isi tamaiti pese, pe tagituʻi foʻi pe a tagiauē isi. Ua fetalai Iesu: “Ae e taʻuamiotonuina le atamai i ana galuega.” (Mataio 11:16, 19) Ioe, o “galuega” po o faamaoniga mai iā Ioane ma Iesu, ua faaalia ai le sesē o tuuaʻiga ua faia e faatatau iā i laʻua.
Ina ua uma ona fetalai Iesu e faatatau i le tupulaga lotomaaa, ona ia taʻusalaina lea o aai o Koasini, Petesaita ma Kapanaumi lea sa ia faia ai galuega mamana. Ua faapea atu Iesu, pe ana ia faia nei galuega i aai o Foinie o Turo ma Saitonu, e mautinoa e salamō na aai. Ua ia taʻua foʻi Kapanaumi, le aai o loo faamautū ai lana faiva, auā o le toʻatele o tagata i lenā aai e lē talilelei mai. Ua fetalai Iesu e faatatau i lenā aai e faapea: “E māmā atu le faasalaga o Sotoma i le Aso Faamasino, nai lo o oe.”—Mataio 11:24.
Ua vivii atu nei Iesu i lona Tamā, o lē e natia upu moni faaleagaga “mai i tagata popoto ma ē e atamamai,” ae faaali atu i ē lotomaulalo e pei o tamaiti. (Mataio 11:25) Ua ia faasafua atu lenei valaaulia matagofie iā i latou nei: “Ia outou ō mai iā te aʻu o outou uma ua tigāina ma mafatia i avega, ona ou faafouina lea o outou. Ia outou amoina laʻu amo ma faaaʻoaʻo mai iā te aʻu, auā o aʻu o lē e agamalu ma lotomaulalo, ona faafouina ai lea o outou. Auā e avegofie laʻu amo, ma e māmā foʻi laʻu avega.”—Mataio 11:28-30.
E faapefea ona faafouina e Iesu tagata? Ua ia faafouina i latou e ala i le aʻoaʻo atu o le mea moni e faatatau i le Atua, lea e lē pisipisia i tū ma aʻoaʻoga ua leva ona faapologaina ai tagata e taʻitaʻi lotu, e pei o tulafono faasāsā naʻuā e faatatau i le Sapati. Ua ia faailoa atu foʻi le auala e maua ai le mapusaga e i latou ua pagatia ona o pulega sauā a taʻitaʻi o malo, ma i latou ua lofitūina i faalogona nofosala. O le mea moni, ua faailoa atu e Iesu iā i latou nei le auala e faamagaloina ai a latou agasala, ma maua ai se leleiga ma le Atua.
O i latou uma e taliaina le valaaulia a Iesu e amoina lana amo, e mafai ona tuuina atu o latou ola i le Atua ma auauna ai iā te ia, o lo tatou Tamā alofa mutimutivale i le lagi. O le faia faapea e lē o se avega mamafa, auā e lē mamafa poloaʻiga a le Atua.—1 Ioane 5:3.
Faitau Atili
Pe e Tatau i Kerisiano Ona Tausia le Sapati?
Pe afai e leai, aiseā la ua taʻua ai i le Tusi Paia le Sapati o se feagaiga e faaauau pea?


text:
Faiaina Manu Samoa ia Farani i se ta’aloga finau
Na faai’u le ta’amilosaga a le Manu Samoa i le aso To’ona’i na te’a nei i le atu Europa ina ua faiaina i le au malosi a Farani i se taaloga finau, i ‘ai e 22-14. E lua sikoa a le Manu Samoa i le tasi a Farani, peitai o ‘ai na maua i sala na vaaia ai le eseesega o le taaloga.
O ‘ai a Samoa na maua i le sikoa a le kapeteni o le Manu, David Lemi le uigi #14, ma le sikoa a le loka o Joe Tekori, a’o ‘ai a Farani na maua i le sikoa e tasi a le alii o Frederic Michalak, lea na kikiina uma sala ma manumalo Farani.
E ui i le manumalo a Farani ia Samoa, ae i tusitusiga na mafai ona faasalalau i luga o initaneti mai Farani faapea ai atunuu eseese o le lalolagi e faatatau i lenei taaloga, sa taua ai le faaletonu o Farani i le amataga o le taaloga e tau saili ona avanoa e faato’ilalo ai le malosi ma le lelei o le au a le Manu Samoa.
I se faatalatalanoaga ma le au faasalalau i totonu o Farani, na taua ai e le faiaoga a le Manu Samoa o Stephen Betham le faiaina o lana au ona o le tele o a latou faaiuga sese sa faia i le taimi o le taaloga.
Fai mai Betham, “o se taaloga finau, sa lelei le taaalo a le Manu Samoa, lelei le faatulagaina o sikalamu, sa i ai foi lo latou avanoa e manumalo ai ia Farani ae na misi ona o le sese o a latou faaiuga sa faia.”
Ae na taua e le alii kapeteni a Farani o Michalak e faapea, “i le mae’a ai o le matou taaloga ma Samoa ua manino mai ai le tele o galuega e tatau ona toe faia i le matou au, ma matou faaletonu mai lava i le amataga o le taaloga ona o le malosi o le pu’e ma le faatautino a Samoa, peitai nai avanoa sa matou maua lea ua matou manumalo ai.”
O le faatolu ai lea ona taaalo o Samoa ma Farani, ua faatolu foi ona faiaina Samoa. O le taaloga muamua i le 1999 i le Apia Park, na faiaina ai Samoa i ‘ai e 39-22, sosoo ai ma le taaloga i le 2009 i le malae lea na taaalo ai i le aso Toona’i na te’a nei, ma toe faiaina ai i ‘ai e 43-5.
O le taua o taamilosaga a au lakapi a le lalolagi o lo o faagasolo i le taimi nei, o le a mafai ai ona maua tulaga lelei o au a’o lumana’i ai le faatulagaina o le lisi (draw) mo ‘pool’ e ta’aalo ai au mo le Ipu o le Lalolagi i Enelagi i le 2015.
O nei lea ua faamoemoe le Faalapotopotoga o Taaloga Lakapi a le Lalolagi, le IRB e tatau ona toe tuu mai ai se isi suiga i le faatulagaina o au a le lalolagi i luga o le latou lisi o lo o i ai.
O lo o tumau pea Samoa i le tulaga 9 i le taimi nei, ae o Farani i le tulaga 4.
O le Aso Lulu lea ua faamoemoe e taunuu ai i Samoa le au a le atunuu ma le pulega, sei vagana ai lava isi sui o lo o i ai i a latou konekarate na toe foi lava i kalapu o lo o taaalo ai ina ua maea le taaloga i le faaiuga o le vaiaso na te’a nei.
E toalua sui o le Manu Samoa o lo o aofia o la igoa i le lisi o le au Taito’a 7 lea ua faamoemoe e tausinio i le taamilosaga taito’a 7 a Dubai ma Georgia i le vaiaso nei ma le vaiaso fou, o i laua ia o Reupena Levasa ma Paul Perez.


text:
Tala o Fa’amasinoga
FALEPUIPUI I LE SASAINA O SEISI ALII I LE SUO
O le alii mai Auasi lea na ia sasaina le ulu o le isi alii i se suo, ua poloaina e le Faamasinoga Maualuga ina ia taofia o ia i le falepuipui mo faaiuga o vaiaso soso’o e lima, o se tuutuuga lea o lona faanofovaavaaia mo le lua tausaga.
O le Aso Faraile na te’a nei na amata tuli ai le faasalaga faafalepuipui a Lomitusi Uiagalelei, i le 6:00 i le afiafi o le Aso Faraile ae toe tatala i tua i le 6:00 i le afiafi o le Aso Sa.
Na uluai tuuaia Uiagalelei i le moliaga mamafa o le faaoolima i le tulaga lua faapea ai ma le faatupu vevesi i nofoaga faitele, ae i lalo o se maliliega sa ia sainia ma le malo, na ia tali ioe ai i le moliaga mama o le faaoolima i le tulaga tolu, ae solofua le moliaga o le faatupu vevesi i nofoaga faitele.
E lua tausaga na manatu le faamasinoga e faasala ai Uiagalelei i le toese, peitai ua faamalumalu lea faasalaga, ae faanofovaavaaia mo le 2 tausaga i lalo o tuutuuga a le faamasinoga.
E $500 le salatupe ua poloaina e totogia, atoa ai ma le $490 mo le pili o le falema’i a le alii na manu’a.
Ua faasa e le faamasinoga ia Uiagalelei ona toe nofo i Auasi, a ua poloaina o ia ina ia sui se nuu e nofo ai, ma ia auai i ni aoaoga e fesoasoani ai i le tulaga o le ita.
LAGA TUI
O le alii lea na ia ta sogia le isi alii i se agaese ma manu’a tigaina ai, ua ia ioeina le moliaga o le faaoolima i le tulaga muamua i lalo o se maliliega ma le malo.
Sa ta’utino Lag Tui, e 20 tausaga, i lona fa’ao’olima ia Enele Siapo, i se fa’alavelave na tula’i mai ia Tesema 3, 2011 i Pavaiai.
I faamaumauga a le faamasinoga o lo o taua ai e faapea, o se feeseeseaiga na tulai mai i le va o Tui ma Siapo, na tuli ese ai e Siapo ia Tui mai lona fanua, peitai na alu Tui i le fale ma sau ai ma le sapelu, ma ia faaoo ai loa manu’a ia Siapo.
I le talia ai e le faamasinoga o le tali ioe a Tui, ua solofua ai le moliaga mama o le faatupu vevesi i nofoaga faitele, ma ua faatulaga o le aso 13 o Iulai o le a lau ai lona faasalaga.
O lo o taofia pea Tui i le toese i Tafuna e aunoa ma se tupe sa faatulaga e tatala ai o ia i tua, ona o tulaga faaletonu


text:
O i tatou o ni tamaitai osifeagaiga o vaitausaga uma o loo savalia le ala faaletino ina ia toe foi atu ai i Lona afioaga.
Uso e, matou te alolofa ia te outou. A o asiasi atu i Mekisiko talu ai nei, sa ou maua ai se vaaiga i le usoga o loo tatou lagonaina i lenei po. Vaai faalemafaufau i lenei vaaiga: Sa faatoa uma la matou Peraimeri i le taeao o le Aso Sa, ma sa matou taape atu ma tamaiti ma faiaoga i le alasavali tumutumu. Na matala mai le faitotoa o le vasega a Tamaitai Talavou i lena lava taimi, ma ou vaaia ai tamaitai talavou ma o latou taitai. Sa matou feopoai uma. Faatasi ai ma le pipii mai o tamaiti i lou lausakete ma le siomia o au e tamaitai, sa ou manao e faaali atu ou lagona ia sa i ai i lena lava taimi.
Ou te leiloa faaSipaniolo, o lea na o upu faaPeretania lava na oo mai i lou mafaufau. Sa ou vaai atu i o latou foliga uma ma fai atu, “O i matou o afafine a lo matou Tama Faalelagi, e alofa ia i matou, ma e matou te alolofa ia te Ia.” Na amata ona fai faatasi mai tagata uma i le taimi lava lena, i le faaSipaniolo. Sa matou i ai iina i le alasavali tumutumu, ma taulotoina faatasi le mau autu a Tamaitai Talavou a o matou fai atu, “O le a matou laulaututu e fai ma molimau o le Atua i taimi uma ma mea uma, ma i nofoaga uma.”
Ua tatou potopoto faatasi i lenei po i le lalolagi atoa, o ni Ana so’o, ma se manao e puipuia ma lagolagoina le malo o le Atua. O i tatou o afafine a lo tatou Tama Faalelagi. O i tatou o ni tamaitai osifeagaiga o vaitausaga uma o loo savalia le ala faaletino ina ia toe foi atu ai i Lona afioaga. O le tausiga o feagaiga e puipuia ai i tatou, saunia ai i tatou, ma faamalosia ai i tatou.
O loo tatou faatasi ai i lenei po ma teineiti o le vaitausaga o le Peraimeri. O nisi o outou sa faia talu ai nei lena laasaga muamua i luga o le ala i le ola e faavavau i le sauniga o le papatisoga.
Vaavaai solo i ou autafa. E tele avanoa o i le lumanai a o outou vaavaai atu i tamaitai o e na faia feagaiga ma ua saunia e faaali atu ia te outou le auala i le aluga o le ala o i luma atu.
Afai ua 8, 9, 10, pe 11 ou tausaga, pe o i le Nofoaga Autu mo Konafesi, i tou aiga, po o se falesa i le salafa o le lalolagi, faamolemole pe mafai ona outou tutu i luga? Susu maia i le sauniga aoao a tamaitai. Ia faamolemole ia tutu ai pea aua e matou te mananao e valaaulia la outou sao i lenei po. O le a ou hamuina se pese Peraimeri. Ma o le taimi lava tou te iloa ai le fati, e mafai ona outou usu mai loa faatasi ma au. Ia, e tatau ona outou pepese ina ia lagona e tagata uma outou.
Tutu pea, teine, ae usu mai e tagata uma e 12 tausaga ma matutua atu le fuaiupu lona lua.
Oka se matagofie. Ia alala loa i lalo. Faafetai.
I le avea ai ma tamaitai i vaitausaga uma ua tatou savavali i Lona malamalama. O la tatou malaga i le ala e patino ma o loo mumu lelei i le alofa o le Faaola.
Tatou te ulu atu i le faitotoa o le ala i le ola e faavavau faatasi ma sauniga ma feagaiga o le papatisoga, ona tatou maua lea o le meaalofa o le Agaga Paia. Na fesiligia i tatou e Elder Robert D. Hales, “O [tatou] malamalama ea ma o malamalama ea a [tatou] fanau, afai [tatou] te papatiso e suia i [tatou] e faavavau?”
Sa ia faamalamalama mai foi “a tatou malamalama i a tatou feagaiga o le papatisoga ma le meaalofa o le Agaga Paia, o le a suia o tatou olaga ma o le a amata ona tatou tuuto atoa atu i le malo o le Atua. A oo mai faaosoosoga ia i tatou, afai o le a tatou faalogo, o le a faamanatu mai ia i tatou e le Agaga Paia ua uma ona tatou folafola atu ina ia manatua lo tatou Faaola ma usitai i poloaiga a le Atua.”2
A o tatou fetagofi atu i vaiaso taitasi i le faatusa o le faamanatuga, ua tatou faafouina a tatou feagaiga o le papatisoga. Sa saunoa mai Elder David A. Bednar: “A tatou tutu i le vai o le papatisoga, tatou te tepa taulai atu i le malumalu. Tatou te tautino atu e manatua pea le Faaola ma tausi i Ana poloaiga e fai ma sauniuniga e auai i sauniga paia o le malumalu.”3
O sauniga o le malumalu e taitai atu ai i faamanuiaga silisili o loo avanoa e auala mai i le Togiola a Iesu Keriso. O sauniga na e tatau mo lo tatou faaeaga i le malo selesitila. A o tatou taumafai e tausi a tatou feagaiga, o le a amata ona mouese atu o tatou lagona vaivai ma le le atoatoa, ae o le a atili anoa ai sauniga ma feagaiga o le malumalu. E talia tagata uma ina ia savalia lena ala i le ola e faavavau.
Ou te maofa i le malolosi o teineiti, tamaitai talavou, ma tamaitai ua ou feiloai i ai i le salafa o le lalolagi ua mausali o latou vae i lenei ala. Sei ou faasoa atu nisi o faataitaiga o teineiti ma tamaitai o le feagaiga sa ou feiloai i ai.
O Luana sa 11 tausaga ina ua ou asia lona aiga i Buenos Aires, Atenitina. Ona o se faalavelave na tupu i lona laitiiti, na le mafai ai ona tautala Luana. E lei tautala o ia mo le tele o tausaga. Sa nofo filemu o ia a o matou talatalanoa. Sa ou faamoemoe ia tau lava o sina musumusu mai ia te ia. Sa ia pulatoa mai ia te au e pei o fai mai sa le manaomia ni upu ia ou iloa ai lona loto. Ina ua maea se tatalo, sa matou tutu i luga o le a o ese mai ae tuu mai e Luana se atavali ia te au. Sa ia tusia le ata o Iesu Keriso i le Faatoaga o Ketesemane. Sa ou iloa i lena taimi ma le leotele ma le manino lana molimau. Na osia e Luana se feagaiga i le papatisoga ina ia tu o se molimau o le Atua “i taimi uma ma i mea uma, ma i nofoaga uma.”4 Sa ia malamalama i le Togiola a Iesu Keriso, lea na molimauina i lana ata. Mata sa ia iloaina lena mea, e ala i le mana faamalosi ma le gafatia o le Togiola, e mafai ai ona faamaloloina o ia ma toe tautala ai? Talu mai lena aso i le tolu tausaga ua mavae, ua alualu i luma Luana i lana taumafaiga ia tautala. Ua auai nei o ia i le Tamaitai Talavou faatasi ma ana uo. O le faamaoni i le feagaiga sa ia osia i le papatisoga, o loo faaauau ai pea ona ia faasoa atu lana molimau i le Faaola.
Ua tosina atu le autalavou i le lalolagi atoa i malumalu. I Lima, Peru, sa ou feiloai ai i se tama ma ona afafine e toatolu i fafo o le faitotoa ulufale o le malumalu. Sa ou vaaia le malamalama i o latou mata. O afafine e toalua sa matuai pipili lava ma sa saofafai i nofoa faataavalevale. O le afafine lona tolu, a o fesoasoani atu i manaoga a ona uso, sa ia faamatala mai e faapea e toalua isi ona uso o loo i le fale. E nonofo foi i laua i nofoa faataavalevale. Sa le mafai ona la malaga mo le 14 itula i le malumalu. E matua taua lava le malumalu i lenei tama ma ona afafine ma o lea na o mai ai i latou e toafa i le malumalu i lena aso—o le toalua o i latou e na o le matamata lava i le toatasi lea e mafai ona papatiso mo e ua maliliu ma faatino lena sauniga paia. Faapei o Nifae, sa latou “fiafia … i feagaiga a le Alii.”5
O se tamaitai nofofua sa ou iloa e faatauaina ia sauniga faalevaiaso o le faamanatuga ma ona folafolaga paia “ina ia [ona] maua pea lona Agaga e faatasi ma [ia].”6 O lena mafutaga faifaipea o se folafolaga lea e faamaluluina ai galu o le tuuatoatasi. Na te maua ai lona malosi e faatofuina ai o ia lava i le atiaeina o ana taleni ma se manaoga e auauna atu i le Alii. Sa ia iloaina le olioli sili i le alofa atu i tamaiti uma i lona olaga, ma a ia sailia le filemu naua, o le a e mauaina o ia i le malumalu.
Ma le tagata mulimuli, o se tina matua i le vaitausaga o le 90 sa ia vaaia le tuputupu ae o lana fanau ma fanau a fanau ma le fananau mai o fanau a fanau a fanau. E pei o le toatele o i tatou, sa faatumulia lona olaga i faanoanoaga, mafatiaga, ma le olioli lemafaamatalaina. Sa ia tautino mai afai na te toe tusia le tala o lona soifua, o le a ia le filifili e faaaofia ai nisi o mataupu ua uma ona tusiaina. Peitai, sa ia fai mai ma le ataata, “E tatau ona ou ola ai pea mo sina taimi ma vaai pe faapei le faaiuga!” O loo faaauau pea ona ia pipiimau i feagaiga o le ala.
Na aoao mai Nifae:
“Pe a uma ona outou i ai i lenei ala lauitiiti ma le vaapiapi, ou te fesili atu pe ua uma ona faia o mea uma? Faauta, ou te fai atu ia te outou, E leai. …
“O le mea lea, e tatau ai ona outou fetaomi atu i luma ma le tumau ia Keriso, ma se susulu atoatoa o le faamoemoe, ma le alofa i le Atua ma tagata uma. O le mea lea, afai tou te fetaomi atu i luma, ma taumamafa fiafia i le afioga a Keriso, ma tumau e oo i le iuga, faauta, ua faapea ona fetalai mai o le Tama: O le a outou maua le ola e faavavau.”7
Ua tatou i ai uma i lena ala. O le po nei, ua tatou pepese e uiga i le savavali i le ala o le malamalama. I le avea ai ma tagata taitoatasi, tatou te malolosi. Faatasi ai ma le Atua, e le mataofiofia i tatou.
Na fetalai mai le Alii ia Ema Samita, “Ia sii ae i luga lou loto ma olioli, ma pipii i feagaiga ua e faia.”8
Ua tatou olioli faapea o le tausia o a tatou feagaiga o le a tatou lagona ai le alofa o lo tatou Tama Faalelagi ma lo tatou Faaola o Iesu Keriso. Ou te molimau atu o loo soifua i Laua. I le suafa o Iesu Keriso, amene.
Faaali Mau Faasino
-
1. “Aoao Mai Ia Ou Savali i le Malamalama,” Viiga, nu. 187; po o le Tusipese a Tamaiti,70.
-
2. Robert D. Hales, “O Le Papatisoga: O Le I Ai i le Malo ma ni O o le Malo,” Liahona, Ian. 2001, 6, 7.
-
3. David A. Bednar, “Taofia ma le Mamalu o se Igoa ma Tulaga,” Liahona, Me 2009, 97.
-
4. Mosaea 18:9.
-
5. 2 Nifae 11:5.
-
-
7. 2 Nifae 31:19–20.
-


text:
Advokatų kontora Marcinkevičius ir partneriai JURIDICONPepa pisinisi tafailagi
Advokatų kontora Marcinkevičius ir partneriai JURIDICON
Auaunaga faaletulafono, Auaunaga faaletulafono, Faamauina company, Faufautua business, Fautuaga faaletulafono +16
Faafanua
Gaoioiga vaega
Auaunaga faaletulafono, Auaunaga faaletulafono, Faamauina company, Faufautua business, Fautuaga faaletulafono, Fesoasoani faaletulafono, Feutagai business, Konekarate tulafono, Malosi tulafono, Mōliga, Oloa, Taualumaga tau le va, Taualumaga tau pulega, Taualumaga tau solitulafono, Tulafono aiga, Tulafono autasi, Tulafono business, Tulafono eu, Tulafono leipa, Tulafono o lafoga, Tupe, inisiua, tulafono
Qr code
vCard
Website
Igoa nofoaga: Teisinės paslaugos | Advokatai Vilniuje


text:
SAULĖS ŠILUMA, UABPepa pisinisi tafailagi
SAULĖS ŠILUMA, UAB
Afeafe, Aiga faaleleia, Alamanuia, gaosiga, Ao le la, Atigi +66
Faafanua
Gaoioiga vaega
Afeafe, Aiga faaleleia, Alamanuia, gaosiga, Ao le la, Atigi, Auaunaga mama, Bidet, Energetics, Faamamaina o amioga, Faamamaina o le suavai, Faapipiiina alavai, Faapipiiina ogāumu, Faasalalauina pamu, Faʻavevela, Faʻavevela boilers, Faʻavevela fola, Faʻavevela geothermal, Faiga o le suavai, Fale, Fale ogāumu, Faucets, Fausaga eletise, Fausiaina o nofoaga mana, Fausiaina, esetete moni, Filtration suavai, Heaters faa-eletise, Heaters infrared, Heaters kasa, Heaters suavai, Kamupani fausiaina, Laau mana le la, Malosi faafouina, Malosiaga isi, Malosiaga le la, Malosiaga ma punaoa faalenatura, Mamanu o fesootaiga tau eletise, Mana, Masini faʻavevela, Masini, meafaigaluega, Mounting paipa, Oloa tau fefaatauaiga, Paipa faʻavevela, Paipa otaota vale, Paipa palama, Paipa palama, Paipa palasitika, Paipa uamea, Paipa-faaee, Palama, Palama, Palama faapipiiina, Pamu, Pamu mo lisi, Pamu tau alamanuia, Panels le la, Punavai malosi faafouina, Sapalai palama, Siphons, Stairways, Substations, Taʻele, Transformers faa-eletise, Tubing, Tuuina atu le vevela, Tuuina atu o le suavai, Vai, Vai faiga faʻavevela, Vai faiga tuuina atu, Volitiga transformers, Washbasins, Waterworks
Qr code
vCard
Website
Igoa nofoaga: Saulės Šiluma. Mes už tai, kad saulė šildytų! - product category


text:
Tala mai Samoa
FAAMAONIA MOLIAGA O LE TAUFAAMATAU FAASAGA I LE TU’UA O AFEGA
Ua faamaonia nei e le Faamasinoga Faaitumalo ia moliaga o le taufaamata’u faasaga i le afioga Fata Pemila Young. o ia lea o le Tu’ua o le afioaga o Afega.
O lea moliaga e mafua i se feeseeseaiga na tulai mai i le tausaga 2004 i le vaitau o aso fiafia, i le va o le ua molia ma se isi matai o Afega, le susuga ia Savea Sano Malifa, o se alii faipisinisi, o ia foi o le pule o le nusipepa o le Samoa Observer.
E tusa ai ma tolaulauga o lenei mataupu, o le oo atu o Savea e faatalatalanoa le mataupu e faatatau I se fanua o lo latou aiga sa talia ai le iuga a le faamasinoga, na ia vaaia ai se faleoo ua fausia e Fata Pemila i luga o lea fanua.
Na oo atu Savea i lana taavale, ma nonoa ni manoa ma toso ai i lalo le faleoo, ae o ni upu faamatau la na lalafo e le tama ia Fata, lea ua mafua ai ona tulai i luma o le faamasinoga.
Na faaalia i luma o le faamasinoga e faapea, sa ‘e’e leotele Fata Pemila ia Savea Sano Malifa, “Faakali mai gei oe ua e oki, o le a ou fagaiga oe!” Na saunoa le tamaitai faamasino o Mata Tuatagaloa, i le ogaoga o le moliaga o le lafo o ni faamatalaga taufaamatau e fasioti se isi tagata.
Fai mai a ia, o lenei moliaga e faasalaina i le faasalaga e oo atu i le tolu tausaga i le toese. Ua faatulaga nei le aso 20 o Iuni e lauina ai le faasalaga o Fata Pemila Young.
TOE SAOASAOA LE ATINAE NONU, LEA O LE A UTU FAGU I SAMOA
Ua faailoa aloaia mai e le kamupani gaosi oloa o le ‘Pure Pasifika’ le toe amata malosi o le atinae o le nonu ma le faiga fou o le a agai i ai le faatinoina o lea atinae i Samoa.
O lea suiga fou o le a utu fagu ai i Samoa le sua o le nonu pe a maea ona aoina mai i le au faifaatoaga nonu ma tatau, faatoa auina atu ai lea i Saina. Ina ua faatoa amata faatinoina nei galuega i le tausaga na te’a nei, na auina atu ai e le kamupani na o le sua o le nonu i Saina.
Peitai ua faaalia e le fofoga fetalai, le afioga Laaulialemalietoa Leuatea Polataivao Schmidt, o se tasi o tamalii o lo o tulai malosi i le taumafaiga o lea atinae, o se taimi lata mai lava o le a faatauina atu ai i fafo le sua o le nonu mai le au faifaatoaga i le motu tele i Salafai.
Fai mai a ia, o le a lafo atu le sua o le nonu ua uma ona tuu fagu i le susuga Tupailelei Jack Chen, o se alii fai pisinisi faavaomalo mai Saina o lo o fai paaga ma le malo Samoa.
E pei ona lipotia e le au tusitala ma le au faasalalau i se taimi e le i mamao atu, sa tuuaia lea alii faipisinisi i ni faiga faaalatua. Peitai ua ia faaalia, ua maea ona foia lea faafitauli sa tuuaia sese ai o ia, ma ua mama lona suafa mai tuuaiga o ni solitulafono faaalatua, ma o se fiafiaga tele foi lea mo le taitai o le malo aemaise o le au faifaatoaga nonu i le atunuu.
Na saunoa Laauli, sa telegese lava le faatinoina o lea atinae i nai masina ua mavae ona o lenei mataupu, ae o lea ua maea ona faaleaogaina ia tuuaiga ma o le a toe faatino i le malosi e gata ai.


text:
MATAUPU AUTŪ | TAUSIA LE FILEMU I LE AIGA
Aiseā e Tutupu ai Misa i le Aiga?
UA TAʻUA e Sara * mai i Ghana, o lē ua 17 tausaga talu ona faaipoipo iā Iakopo: “E masani ona ma misa ona o tupe. Ou te ita ona e tele mea ou te faia e tausia ai lo ma aiga, ae e lē taitai talanoa mai Iakopo e faatatau i a ma tupe. O nisi taimi e faitau vaiaso e ma te lē fetalanoaaʻi.”
Ua tali mai Iakopo: “E saʻo e iai taimi e felaasaʻi ai a ma upu pe a ma misa. E tele lava ina māfua ona o le lē femalamalamaaʻi ma le leai o ni fesootaʻiga lelei. E māfua foʻi ona ma vevesi ona o le soona faamamafa naʻuā o mea e tutupu mai.”
Na faamatala e Natano, o se tane e leʻi leva ona faaipoipo i Initia, se mea na tupu i se tasi aso ina ua avaavau atu le tamā o lana avā i le tinā o lana avā. Na taʻua e Natano, “Na lē fiafia le loomatua ma alu ese mai i le fale. Ina ua ou fesili atu i le toeaina pe aiseā na soona avaavau ai, na manatu o ia ua ou lē faaaloalo iā te ia. Na sosoo ai loa ma le avaavau faasoloatoa mai iā i matou uma.”
Atonu ua e mātauina pe faapefea i upu e lē logoleleia e fai atu i se taimi lē talafeagai, ona faapogaia ai ni misa i le aiga. Atonu e amata i se fefaaaliaʻiga o manatu, ae emo ane ua faaiʻu i ni taugāupu. O i tatou uma lava e iai le taimi e sesē ai a tatou faamatalaga, o lea e ono faigofie ai ona faauiga sesē faamatalaga po o uunaʻiga a isi. E ui i lea, e mafai lava ona maua le filemu ma le fealofani i le aiga.
O le ā e te faia pe a tulaʻi mai ni taugāupu aasa? O ā auala e mafai ona e faia ina ia toe maua ai le filemu i le aiga? E faapefea ona faatumau le filemu i aiga? Seʻi faaauau lau faitau faamolemole.
^ pala. 3 Ua suia nisi igoa i nei mataupu.


text:
ALATAUA & VAILOA - SIVA MA LE PESE FALELIMA I SISIFO
O le pese ma le siva fa’asamoa lona lua, o le sao o le Falelima i Sisifo lea, ua saunia lelei mai ai le itumalo o le Alataua mo le latou Pese matagofie fa’atasi ai ma nisi fo’i teuteuga masani o fa’afiafiaga fa’asamoa ua masani ai le tatou atunu’u.
Peita’i, ua tofia fo’i e le afioga Satele Galu Teutusi, o le kovana Itumalo o le falelima i sisifo, le ausiva uiga ese mai Vailoatai, i le mea e afio ai le Satele o le Alo o Salamasina, afifio Alo o Fanene , susu ai Sa’o ma le Aiga Sa Tuiasina, ae palepuipui e le fetalaiga a le faletonu ma le falealili, o le a faia lo latou sao o siva Samoa e fa’aatoa ai tino o le fa’afiafiaga mai lea itu o le atunu’u.
“Ona o lenei vaitau ua a’ave tala o nei ituaiga o fa’afiafiaga i le atunu’u, o lea ua tatau ai ia te a’u o le fa’atama fo’i o le itumalo, ona tu’u i ai se avanoa e fa’afiafia ai e i latou le atunu’u atoa i le aso fa’ailogaina o le tatou fu’a!”
O sui nei o le falelima i sisifo, ua alo mai e fa’afiafia, o le Asosi a le ‘SOFIA.’ E le toe faia se tala i le fa’afiafiaga, ua mae’a silamio i ai le vaega o tusitala, ae ua fai mai i latou, “Aua, aua lava nei faia se tala, se’i latou va’ai i ai i le taimi e pa ai le pomu i le Malae i Tala o Lupelele!”
Ua usita’i nei le tusitala, aua e tau le mafai fo’i e upu ona fa’amatala le fa’afaifiaga lea, ua lava saunia i latou uma e silia ma le 100 o tama’ita’i lalelei e su’eni le aulapa tai ma le aulapa uta i tu ma aga fa’afiafia a le atunu’u.
I le agaga o le fa’afetai na saunoa ai se tasi o i latou nei e fa’apea, “Ona o le fa’aaloalo ua maualuga ia i matou o fanau e matele ina tau le amana’ia ni o matou lagona, o lea ua matou fuli ai e faia le mea sili ua gafatia mo le fa’afiafiaga lenei. O le a tala measina ae se’i maimoa le atunu’u, aua ailoga e toe maua se isi avanoa i nisi tausaga a sau.”
‘Aua la e te talatu’u mai sou avanoa e te maimoaina ai, “Aue le Kovana e, ua e fa’afiti, e te le iloaina o se fana ta’avili!” Le pese o le a fai ai le ‘ai a le vaega sese, ae se’i silasila le vaega sasa’o! Fai mai latou, “Iesu e, le uo alofa, na te tau’aveina a’u agasala, pe aisea lava?” Le isi lea fesili ua fa’alogoina e le tusitala o lo’o sisiva ai le vaega sese lea?
A maka e le tusitala le fa’afiafiaga lea, ua moni uma lava nei mea ua latou folasia! Ae se’i e fa’alogo i si ana fa’ato’ese, e toe sau ai i le laina sa’o! E moni lelei, e sese uma a tatou!
O le Komiti o lo’o latou va’ai toto’a i lenei fa’afiafiaga ma fautuaina fo’i le fanau i faiva ma aga o fa’afiafiaga, o lo’o tutula’i mai ai le afioga Leota Joyita Satele, Liupapa Laumoli, Tualatai Laumoli, Mau Laumoli ma Ms. Tupea.
O i latou na a’oina le siva lenei e aofia ai: Oloa Maea, Mealai Laumoli, Maria Fatu, Jason Laumoli, Jr. Laumoli, Valo’aga Vui ma Arona Nagaseu i le Okeni ma le ali’i o ,Niu Palemene, fa’atasi ai ma le fesoasoani tele a Berta Laumoli, Tu’umasina Tui, LiutoriaToetu Siagigi i le tulaga lava o pesega ma le fa’aili. O lea fo’i fa’atasiga, sa to’ia fo’i le fa’atasiga i le a’ao mafola o le tama’ita’i o Solo Tui ma Saileifi Uli, fa’afetai.
Mai le vaega o le Pese, lea e tapena mai e le Alataua, ua fa’ailoa mai ai e le tofa le tauto’oto’o Liua Pisamoa, “Ua mae’a ona tapena e Alataua le pese o matua pese, e le ta’ua atu fo’i le fe’au o i ai i le pese, se’i o’o lava i lea aso ona sofa’i lea e le pese le agaga o tagata o le malo lenei.”
O le aufaipese ua fa’ailoa mai e silia ma le 350 tagata, peita’i, ua toe manatu le vasega o Tauto’oto’o o le itumalo Alataua, “e toe fili mai le muia’a, aua le faiva i la po’o le timuga, ina ne’i i ai ni fa’aletonu e fa’alavelave i le aso o le Malo, ae o le sao o le Alataua.”
O lea aufaipese e laeia atoa le toniga i le fa’ata’ita’iga o le aso To’ona’i ma o le toe fa’ata’ita’iga lea, sauni mo le taimi e pepese ai i luma o le atunu’u i le Malae i Tala o Lupelele.
“O le Alataua, i le afifio o Fa’asisina ma Alaala Matuatala, le susu o Tauto’oto’o ma Upu i le Alataua, ua masani i faiva ia, e uma loa le fa’ata’ita’iga lea i le aso To’ona’i ona taoto ai lava lea o le fa’amoemoe se’ia fa’ato’a fa’aalia lava i le taimi o faiva i malae, o le fa’ailo lena, o lo’o ua loa ona saunia le sao mo le aso fa’amoemoeina, ua fa’atuai mai le taimi!” O se tala ‘ata lea a le tofa Liua Taifane Pisamoa.
Ua fa’ailoa mai fo’i le a’o pese ole tofa Malaeti’a o le alo o Toilolo mai Fa’ilolo o le tama fanau lava a le Alataua, ma o ia fo’i lea o le a aiaiuli i le pese a le Falelima i sisifo. O le komiti o lo’o sasao mai ai le vasega o Tauto’oto’o le tofa Liua, tofa Faletogo, Tofa Maugaotega, Tofa Gago, tofa Noa ma le Tofa Savali Talavou Ale le tatou Fofoga Fetalai o le Maota o Sui o le tatou Fono Faitulafono.
O le tapese o le susuga Su’e. O le tausaga lenei, ua leai se o manatu e fa’aalia se fe’au taua o latou pese o a’oina, ae ua fa’ailoa mai, “afai e te fia iloa, oso i totonu o le li’o, auai i le aufaipese, a le o lena, fa’atali se’i e fa’alogo lava i ai i le taimi o usuina ai!”
Ia faifaimalie ou faiva Alataua ma Vailoatai!
O lenei auaunaga ua mafai ona auina atu i le lagolago malosi mai a le kamupani a le KFC i Tafuna. O le a mafai ona auina atu ai ausiva ua nofo sauni ma tapenapena aua fa’afiafiaga mo le Sisiga Fu’a a Tutuila ma Manu’a i le Aso Lua, Aperila 17, 2012 ma le Aso Lulu, Aperila 18, 2012. O le a mafai ona lomia e le Samoa News/Le Lali ia ni tala ‘oto’oto e tusa ai ma tapenapenaga a nei ‘ausiva. O le aso ananafi na amata ai lenei tautua, e ala i se ripoti i le tapenaga a le Manu’atele, lea ua sauni mai ai le motu o ‘Ofu. Ma o le a fa’aauauina lenei tautua se’ia maea ona aloaia uma a tatou ‘au siva, e aofia ai au fa’afiafia mai i Pule ma Tumua. E momoli atu ai le fa’afetai i le pulega a le KFC ma le aufaigaluega, ona o le sapasapaia o lenei auaunaga, aua le fofoga faitau a le atunu’u.


text:
O Se Faalauiloaga o le Sau, Mulimuli Mai ia te Au
A o tou sauni e faaaoga le Sau, Mulimuli Mai ia te Au e aoao atu ai le autalavou, mafaufau loloto i fesili ma punaoa nei.
Na faapefea ona aoao atu le Faaola?
E mafai ona e vaai atu faalemafaufau i le Faaola —faatasi ma Ona soo o siomiaina o Ia?
O le a se mea e te matauina e uiga i Ana ala faafaiaoga ma le taitaiga?
Na faapefea ona Ia fesoasoani i isi e aoao, tuputupu ae faaleagaga, ma liua i Lana talalelei?
Faamuamua mea e manaomia e talavou
Maimoa i le vitio “Filifili po o le a le Mea e Aoao Mai,” pe faitau leAoao Atu o le Talalelei i le Ala a le Faaola, 8.
Fesili e Mafaufau i ai
-
O le a faapefea e le sauniuni i lenei ala ona aafia ai ia lagona o le autalavou e uiga i a latou vasega?
-
E mafai faapefea ona outou galulue faatasi ma matua ma isi faiaoga ina ia malamalama i mea e manaomia e talavou?
-
O a ni manaoga o talavou o e aoaoina? O mafai faapefea ona fesoasoani ia vasega o le Aso Sa?
Iloaina faatasi
Maimoa i le vitio “Fesoasoani Mai ia Matou Iloa le Talalelei,” pe faitau le “Otootoga mo le Aoaoina” o i le Aoao Atu o le Talalelei i le Ala a le Faaola, 9.
Fesili e Mafaufau i ai
-
Aisea e taua ai mo le autalavou le iloaina o upumoni o le talalelei mo i latou lava?
-
O le a se mea e mafai ona e faia e saunia ai e aoao atu i lenei ala?
Taitai atu i le liua
Faitau “Lou Faamoemoega” i le Aoao Atu o le Talalelei i le Ala a le Faaola, 3.Maimoa i le vitio “Aoao Atu o le Talalelei i le Ala a le Faaola,” pe faitau itulau 4–5 o i le Aoao Atu o le Talalelei i le Ala a le Faaola.
Fesili e Mafaufau i ai
-
E mafai faapefea ona e fesoasoani i le autalavou o e aoaoina ina ia liua?
-
O le a se mea e mafai ona e faia e mulimuli ai i le faataitaiga a le Faaola?
Le Isi Laasaga mo Faiaoga ma Taitai o le Autalavou
- Faitau: Aoao Atu o le Talalelei i le Ala a le Faaola .
- Toe iloilo le iunite e sosoo ai o otootoga mo le aoaoina.
- Sailiili i isi punaoa, e pei o vitio mo taitai ma le autalavou ma manatu mo le aoao mai ma le aoao atu.
- Fefautuaai ma isi e uiga i mea e manaomia e le autalavou.


text:
FESOASOANI MO LE AIGA | TAUSIAINA O FANAU
Fesoasoani i Lou Alo e Feagai ma Suiga i le Tino
LE LUʻI
E vave tele le tuputupu aʻe o se tamaitiiti. O lea ua i le va o le iva i le 13 tausaga o lou alo. E moni o loo laʻitiiti pea, ae ua faasolo ina matua ma agaʻi atu i le vaega o le olaga e aliaʻe mai ai suiga i le tino.
E faapefea ona e fesoasoani i lou alo e feagai ma nei suiga, ia e lē mautonu ma popole ai i nisi taimi?
MEA E TATAU ONA E ILOA
E iai le taimi e tutupu ai suiga i le tino. A vave, e tutupu i le valu o tausaga, ae a tuai e faatoʻā tutupu i le 13 o tausaga. Ua taʻua i le tusi Letting Go With Love and Confidence, “e eseese uma tausaga e tutupu ai suiga i le tino.”
O suiga i le tino e ono lagona ai le lē mautonu. E popole tele talavou i le vaaiga ma manatu o isi e faatatau iā i latou. E manatua e se talavou e igoa ia Ale * e faapea: “Sa ou faamautinoa ua lelei oʻu foliga vaaia ma le auala ou te gaoioi ai. Pe a matou iai faatasi ma isi, ou te taumānatu pe e latou te manatu e ese lava aʻu.” E atili ona faaitiitia le lagona mautinoa i le tagata lava ia pe a fotu mai fuafua i foliga. Ua faapea mai Terisa e 17 tausaga: “Sa ou lagona e pei ua faaleagaina oʻu foliga! Ou te manatua loʻu tagi ma faapea ifo ou te auleaga.”
E iai luʻi faapitoa e feagai ma i latou e vave ona tutupu suiga i le tino. E moni lenei tulaga aemaise lava i teine, o ē atonu e ulagia pe a tutupu o latou susu po o suilapalapa. Ua taʻua i le tusi A Parent’s Guide to the Teen Years: “E faigofie foʻi ona tosina atu i ai tama matutua, o ē ua tele lo latou malamalama i tulaga tau feusuaʻiga.”
O suiga i le tino e lē uiga ai e faapea ua matua. Ua taʻua i le Faataoto 22:15: “Ua fusifusia le loto o le tama i le valea.” E lē suia ai lenei tulaga pe a tutupu suiga i le tino. Ua taʻua i le tusi You and Your Adolescent, e ono foliga mai ua matua se talavou, ae “e lē faapea ai ua iā te ia le tomai e faia ai ni filifiliga atamai, gaoioi i se auala faautauta, faaalia le pulea totino, pe [faaalia] isi uiga faatagata matua.”
MEA E MAFAI ONA E FAIA
Ia talanoa e faatatau i suiga i le tino a o leʻi tutupu mai. Ia faailoa i lou alo mea e ao ona faatalitalia, aemaise lava i le maʻi masina (mo teine) ma le alu ese o le sua (mo tama). E ese mai i isi suiga i le tino e faasolosolo ona tutupu, o mea e lua na taʻua i luga, e tutupu faafuaseʻi ma e ono lagona ai le lē mautonu po o le fefe. A o talanoa i nei mataupu, ia faailoa atu o nei suiga o se mea lelei, auā o lenā ua faasolo ina avea ma tagata matua.—Mataupu silisili o le Tusi Paia: Salamo 139:14.
Ia faamatala atu mea uma. Ua faapea mai se talavou e igoa iā Ioane: “Ina ua talanoa mai oʻu mātua e faatatau i suiga i le tino, sa faaʻaloʻalo a la tala. Maʻimau pe ana la faamatala saʻo mai.” E faapena foʻi faalogona o Lana, o lē e 17 ona tausaga. Ua ia faapea mai: “Sa fesoasoani mai loʻu tinā ina ia ou malamalama i suiga i le tino, ae maʻimau pe ana fesoasoani mai i le auala ou te feagai ai ma le itu tau faalogona.” O le ā le lesona? E ui o se mataupu e lē masani ona talanoa ai, ae ia talanoa i lou alo i vala uma e aofia ai i suiga i le tino.—Mataupu silisili o le Tusi Paia: Galuega 20:20.
Ia fai fesili e faamaʻite ai se talanoaga. Ina ia faamaʻite se talanoaga ma le fanau, ia talanoa e faatatau i mea na tutupu i isi ina ua iai suiga i le tino. O se faataʻitaʻiga, e mafai ona e fesili i lou alo teine, “E iai ni teineiti o lau vasega ua talanoa e faatatau i le maʻi masina?” “E iai ni tamaiti e ula i teineiti ua vave ona tutupu suiga i o latou tino?” E mafai ona e fesili i lou alo tama, “Pe e ula tamaiti i isi tamaiti e tuai ona tutupu suiga i o latou tino?” Pe a amata ona talanoa talavou i aafiaga na oo i isi ona o suiga i le tino, atonu o le a faigofie ona talanoa mai e faatatau i o latou faalogona ma mea o tutupu iā i latou. Pe a talanoa mai, ia mulimuli i le fautuaga i le Iakopo 1:19: ʻIa faalogologo lelei, ae aua le vave ona tautala.’
Ia fesoasoani i lou alo e atiaʻe le “atamai aogā ma le mafaufau lelei.” (Faataoto 3:21) O suiga i le tino e lē uiga atu na o suiga faaletino ma tau faalogona. A o faagasolo lenei vaega o le olaga o lou alo talavou, ua amata foʻi ona ia atiaʻe tomai aogā ia o le a fesoasoani iā te ia e faia ai ni filifiliga lelei pe a matua. Ia faaaogā lenei avanoa e atiaʻe ai i lou alo uiga lelei.—Mataupu silisili o le Tusi Paia: Eperu 5:14.
Aua le fiu. O le toʻatele o talavou e foliga mai e faatalatū e talanoa atu i o latou mātua e faatatau i suiga i le tino, ae aua le faasesēina ai. Ua taʻua i le tusi You and Your Adolescent: “O talavou e foliga mai e lē o naunau, fiafia, ʻinoʻino, pe e lē fia faalogo mai, atonu o loo latou mātauina mea uma lava.”
^ pala. 8 Ua suia igoa i lenei mataupu.


text:
MATAUPU AUTU | AUALA E PULEA AI AU MASANIGA
1. Ia Fuafua Lelei
Atonu e te manaʻo e vave ona suia mea uma lava i lou olaga. Ua e faapea ifo, ʻO le vaiaso lenei ou te lē toe ulaula ai, ou te lē toe palauvale, ou te lē toe ala umi i le pō, amata ona ou faamalositino, ʻai meaʻai paleni, ma vili atu i mātua o oʻu mātua.’ Peitaʻi, o le taumafai e ausia ou sini uma i le taimi e tasi, e mautinoa e uma ane ai e leai ma se mea e ausia!
MATAUPU SILISILI O LE TUSI PAIA: “E iai le atamai i ē e faamaulalo.”—Faataoto 11:2.
O le tagata faamaulalo e fuafua lelei. E na te amanaʻia e tapulaa lona taimi, malosi, ma ana meafaitino. O lea, nai lo o le taumafai e suia mea uma i le taimi e tasi, e faasolosolo ona ia faia ni suiga.
O le taumafai e ausia ou sini uma i le taimi e tasi, e mautinoa e uma ane ai e leai ma se mea e ausia!
MEA E MAFAI ONA E FAIA
Ia faasolosolo ona galue i se masaniga se tasi pe lua. E ono fesoasoani laasaga nei iā te oe:
Ia fai ni lisi se lua, o le lisi o masaniga lelei e te manaʻo e atiaʻe, ma le lisi o masaniga leaga e ao ona e ʻalofia. Aua le gata ai i inā mea e tusia i au lisi; ia tusi i lisi uma e lua le tele o mea e te mafaufau i ai.
Ia faatulaga lelei au lisi e amata mai i mea e tāua iā te oe.
Filifili ni masaniga e tusa pe na o se tasi pe lua mai i lisi uma e lua, ma uaʻi patino atu i na masaniga. Pe a uma, ona faasolo lea i isi masaniga o loo sosoo ai i au lisi.
Ia vave ona galue i nei lisi e ala i le suia o se masaniga leaga i se masaniga lelei. O se faataʻitaʻiga, afai o loo i lau lisi o masaniga leaga le tele o le taimi e matamata ai i le TV, ae o loo i lau lisi o masaniga lelei le fesootaʻi pea ma ē e pele iā te oe, e te ono filifili la: ʻOu te taunuu loa i le fale i aso uma mai i le galuega, vili loa saʻu uō po o soʻu tauaiga e talanoa i ai, nai lo o le ki o le TV.’


text:
VAEGA 1
E Faapefea Ona Tatou Faalogo i le Atua?
O loo fetalai mai le Atua iā i tatou e ala i le Tusi Paia. 2 Timoteo 3:16
Na faatonu e le Atua moni ni tane ina ia tusia ona manatu i se tusi faapitoa. O lenā tusi, o le Tusi Paia. O faamatalaga uma o loo iai e tāua, ma e finagalo o ia e tatou te iloa.
E silafia e le Atua le mea e aupito sili ona lelei mo i tatou, auā o ia o le Puna o le atamai uma. O le a e atamai pe a e faalogo ma usitaʻi iā te ia.
E finagalo le Atua ia faitau e tagata uma o le lalolagi le Tusi Paia, ma ua maua nei i le tele o gagana.
Afai e te fia faalogo i le Atua, e tatau ona e faitau ma malamalama i le Tusi Paia.
O loo aʻoaʻoina tagata o atunuu uma e uiga i le Atua. Mataio 28:19
E mafai ona fesoasoani atu Molimau a Ieova iā te oe, ia malamalama i le Tusi Paia.
Ua latou aʻoaʻo atu le upu moni e uiga i le Atua i le lalolagi aoao.
E maua fua lenei aʻoaʻoga. E mafai foʻi ona aʻoaʻoina oe e uiga i le Atua, i sauniga a Molimau a Ieova i lou vaipanoa.
Faitau Atili
Pe e Saʻo Aʻiaʻi le Tusi Paia?
Afai o le Tusi Paia e mai le Atua, e tatau la ona sili atu i lo o se isi lava tusi.
O Ai le Tusitala o le Tusi Paia?
Afai na tusia e tagata, pe e tatau la ona taʻua o le Afioga a le Atua? O manatu o ai o loo taʻua i le Tusi Paia?
Pe e Moni e Mai i le Atua le Tala Lelei?
E faapefea ona tatou mautinoa e saʻo aʻiaʻi le feʻau o loo i le Tusi Paia?


text:
Faamatalaga mo Ofisa ma Maimoaga
E matou te valaaulia ma le faaaloalo oe e maimoa i a matou ofisa ma fale lomitusi. Suʻe nofoaga ma taimi o maimoaga.
Malo o Aferika Tutotonu
58 rue du Stade Boganda
BANGUI
CENTRAL AFRICAN REPUBLIC
+236 21-61-20-70
+236 21-61-89-25
+236 70-11-08-00
Maimoaga
Aso Gafua i le Aso Faraile
8:00 a.m. i le 11:00 a.m.
E 1 le itula le umi
Vala Mataʻina
E vaavaaia le galuega tau aʻoaʻoga faale-Tusi Paia a Molimau a Ieova faapea galuega faufale mo Maota mo Sauniga i Chad ma i le Malo o Aferika Tutotonu. E faaliliuina lomiga faale-Tusi Paia i le gagana Sango ma isi gagana e fitu.


text:
Tala o Fa’amasinoga
TUUAIA FAAAOGA O TUPE AUNOA MA SE FAATANAGA
Ua toe tolopo i le vaiaso fou le ulua’i iloiloga o le mataupu faasaga ia Marie Lorraine Reid, lea o loo tuuaia e le malo i lona faaaogaina lea o ni tupe e aunoa ma se faatanaga.
I faamaumauga a le faamasinoga o lo o taua ai e faapea, o se tupe mai totonu o le teugatupe a le American Samoa Sailing Association (ASSS) lea foi e avea ai Reid ma se tasi o saini i le tusi tupe, o loo tuuaia na tala e le ua molia ma faaaoga e aunoa ma se faatanaga aloaia.
Fai mai faamaumauga a le faamasinoga, e lua saini e manaomia ina ia mafai ai ona tala ese mai se tupe mai totonu o le teugatupe a le ASSS,mai lana teugatupe i le Faletupe o Hawaii.
Fai mai le malo, e 6 siaki na saini e Reid ma ia talaina ai i le faletupe o Hawaii, i le aofaiga e $1,130 ma ia faaaoga mo ia lava. O siaki uma foi ia, e na o le saini a Reid o loo i ai peitai e lua saini e manaoina ina ia mafai ai ona tala se siaki.
Na tuuina atu e Reid sana faamatalaga tusitusiga i leoleo e uiga i lenei mataupu ma ia taua ai e faapea, i le va o Aokuso ma Novema 2010, sa ia sainia ai siaki mai le teugatupe a le ASSS ina ia mafai ai ona aveese mai tupe mai ia James Mcguire. Sa ia faamaonia foi i leoleo o le tupe sa ia faaaogaina mo ia lava.
Sa ia faamaonia foi i leoleo tauala atu i lana faamatalaga tusitusia le tasi o le saini sa ia faaaogaina e tala mai ai siaki uma nei e 6, ma ia faaaogaina ai tupe a le ASSS mo ia lava.
E $5,000 le tupe ua faatulaga e tatala ai Reid i tua mai le toese, i lalo o poloaiga a le faamasinoga, ao faatalitali ai taualumaga o lana faamasinoga.
JULIANO TAVALE
O le alii lea o loo tuuaia i le maliu o lona atalii e tasi le tausaga le matua i le 2010, ua faatulaga e le faamasinoga lana ulua’i iloiloga e faia lea i le aso 16 Iulai, ina ua ia teena moliaga mamafa e lua faasaga ia te ia i le taeao ananafi i luma o le faamasinoga maualuga.
O Juliano Tavale na faatulaga lana uluai iloiloga e faia lea i luma o le faamasinoga faaitumalo i le aso Gafua na te’a nei, peitai e lei faataunuuina lea iloiloga ina ua manatu o ia e faaagafua, ae tuu sao atu loa lana mataupu i luma o le faamasinoga maualuga e faaauau ai.
O loo tuuaia e le malo Tavale i le moliaga mamafa o le fasioti tagata pa’ivalea, atoa ai ma le maliu o se tagata ia te ia e mafua mai i se taavale sa ia aveina.
O ia moliaga na afua mai i se faalavelave na tulai mai i le aso 25 Iulai 2010, ao malaga Tavale ma lona atalii i le la taavale, sa ia faailoa ai ai leoleo le tupu o se faalavelave ao ia taumafai e faanofo lona atalii i luga o le nofoa ina ua taumafai e totolo atu i luga o lona tauau, ma faafuasei ai ona tu lona vae i le taofi o le taavale, ma i’u ina tifa ai le taavale ma lelea atu ai lona atalii ua tau lona ulu i le pito i luma o le taavale.
Sa faapea foi ona toe tau le ulu o lona atalii i le faitotoa ina ua tulai mai lea faalavelave. Na faamaonia e Tavale i leoleo na te lei faaaogaina se nofoa mo tamaiti laiti e faanofo ai lona atalii ao la o i le taavale, ae o manu’a foi sa vaaia i lona tino, na mafua mai ina ua ia sasaina o ia i le isi vaiaso ae le’i tupu le faalavelave lea.
Fai mai faamaumauga a le faamasinoga, o le aso lea na tulai mai ai le faalavelave, na alu ai le ua molia i le fale o le tina o lona atalii ma faanoi mai o ia, pe mafai ona la o la te eva i lona aiga i Leone, peitai i le afiafi o le aso lava lea, na toe telefoni ai le ua molia i le tina o lona atalii e faailoa i ai, e i ai le faalavelave ua tupu ia te ia.
O loo tumau pea tuutuuga a le faamasinoga o loo tatala ai Tavale i tua, ina ua ia totogiina le $15,000 na faatulaga e le faamasinoga e tatala ai o ia, a’o faagasolo ai taualumaga o lona faamasinoga.
(English version of this story is in today’s Court Report)
LOKA LE TOATOLU AE TAOFIA I LE FALEMAI LE TOATASI
O tauaiga ma’a i le va o tupulaga i le vaveao o le aso Toona’i na te’a nei i Pago Pago, na taofia ai e leoleo ni alii se toatolu ma tuuaia i le faatupu vevesi i nofoaga faitele, ae o le isi toatasi na faanatinati atu i le falema’i ona o manu’a tuga na aafia ai o ia.
Na taua e le loia a le malo i le Samoa News e faapea, o se vevesi na tulai mai i le va o ni tupulaga na faai’u ai i se tauaiga ma’a atigifagu faapea ai ma le pa’ilima o nisi o i latou nei.
E le o i ai ni moliaga mamafa ua faila i le taimi nei faasaga ia i latou na taofia mai i le faaiuga o le vaiaso, peitai o loo i ai le fuafuaga a le malo e tatau ona oo atu i le aso Tofi nei ua maea suesuega a leoleo o loo faaauau ma manino ai loa moliaga faaopoopo e ono faila faasaga ia i latou o loo tuuaia.
Manu’a na aafia ai le alii sa lavea e le o ni manu’a e ono oo ai se tulaga faaletonu i lona soifua, e pei ona faamaonia mai e le itu a le malo,


text:
Fepuari 8-14
NEEMIA 5-8
Pese 123 ma le Tatalo
Upu Tomua (3 minu. pe itiiti ifo)
ʻOA TAUTELE MAI I LE AFIOGA A LE ATUA
“Sa Avea Neemia o se Ovasia Lelei”: (10 minu.)
Ne 5:1-7—Sa faalogologo Neemia i manatu o tagata ma faia se gaoioiga (w06 2/1 9 ¶2)
Ne 5:14-19—Na faaalia e Neemia le lotomaulalo, faautauta, ma le lē manatu faapito (w06 2/1 10 ¶4)
Ne 8:8-12—Na faia se sao o Neemia i le taʻu atu o taʻiala a Ieova i tagata o le nuu (w06 2/1 11 ¶4)
-
Saʻiliʻiliga Loloto mo ʻOa Faaleagaga: (8 minu.)
Ne 6:5—Aiseā na avatu ai e Sanepalata “se tusi ua tatala” iā Neemia? (w06 2/1 9 ¶3)
Ne 6:10-13—Aiseā na lē talia ai e Neemia le fautuaga a Semaia? (w07 7/1 30 ¶15)
O le ā ua ou aʻoaʻoina mai i le faitau Tusi Paia o lenei vaiaso e faatatau iā Ieova?
O ā ni manatu mai i le faitau Tusi Paia e mafai ona ou faaaogā i le faiva i le fanua?
-
Faitau Tusi Paia: Ne 6:14–7:7a (4 minu. pe itiiti ifo)
TOLENIGA MO LE FAIVA I LE FANUA
Uluaʻi Asiasiga: (2 minu. pe itiiti ifo) Talanoa i le mataupu autū o le Ala Mai! o loo ofoina, ma faataatia se faavae lelei mo se toe asiga.
Toe Asiga: (4 minu. pe itiiti ifo) Ia faataʻitaʻi le auala e fai ai se toe asiga i se tasi na tali lelei mai, ina ua talanoa i ai i le mataupu autū o le Ala Mai! o loo ofoina. Ia faataatia se faavae lelei mo se isi toe asiga.
Suʻesuʻega Faale-Tusi Paia: (6 minu. pe itiiti ifo) Ia faataʻitaʻi le auala e fai ai se suʻesuʻega faale-Tusi Paia. (bh 28-29 ¶4-5)
AUALA E OLA AI O SE KERISIANO
Pese 62
Po o E “Aapa Atu”?: (15 minu.) Lauga e faia e se toeaina e faavae mai i Le Olomatamata o Setema 15, 2014, itulau e 3-6. Ia faaali le vitiō Brothers—Reach Out for a Fine Work, lea o loo maua i le TV i le Initaneti a Molimau a Ieova, i le polokalame o Tesema 2015. Faamamafa atu māfuaaga talafeagai e ao ai ona aapa atu, ma faamatala le auala e faia ai faapea e se uso. Ia faalaeiau ma le agalelei uso ina ia aapa atu ma agavaa ai e avea ma auauna o le faiva po o se toeaina.
Suʻesuʻega Faale-Tusi Paia a le Faapotopotoga: ia mata. 8 ¶17-27, ma le autaluga o le mataupu (30 minu.)
Autalu Puupuu le Sauniga ma ia Fai se Aotelega o le Sauniga o le Vaiaso Fou (3 minu.)
Pese 125 ma le Tatalo


text:
Se Faaliliuga Faigofie o le Afioga a le Atua
“O loo ola le afioga a le Atua.”—EPE. 4:12.
PESE: 37, 116
1. (a) O le ā le tofiga na tuuina atu e le Atua iā Atamu? (e) Talu mai lenā taimi, ua faapefea ona faaaogā e tagata o le Atua a latou gagana?
UA FOAʻI mai e Ieova le Atua i ana foafoaga le meaalofa e fesootaʻi ai. Ina ua tuu e le Atua Atamu i le faatoʻaga e nofo ai, ona ia tuu lea i ai se tofiga e aofia ai gagana, o le faaigoa lea o manu. Sa faaaogā ma le atamai e Atamu ona tomai e faaigoa ai manu. (Kene. 2:19, 20) Talu mai lenā taimi, o loo faaauau ona faaaogā e tagata o le Atua gagana ina ia viia ai Ieova ma faailoa atu lona finagalo i isi. I tausaga talu ai nei, o se tasi o auala mataʻina ua faaaogā ai gagana e faaauiluma ai le tapuaʻiga mamā, o le faaliliuina lea o le Tusi Paia.
2. (a) O ā taʻiala o loo mulimulitaʻia e le Komiti o le Tusi Paia o le Lalolagi Fou? (e) O le ā o le a iloiloina i lenei mataupu?
2 E anoanoaʻi faaliliuga o le Tusi Paia, peitaʻi ua sili atu ona saʻo isi faaliliuga nai lo o isi. I vaitausaga o le 1940, na faavae ai e le Komiti o le Tusi Paia o le Lalolagi Fou taʻiala mo faaliliuga lea ua mulimulitaʻia e le silia i le 130 gagana. O taʻiala nei (1) O le faapaiaina o le suafa o le Atua, e ala i le toe faafoʻisia i le Tusi Paia. (Faitau le Mataio 6:9.) (2) Faaliliu i le upu i le upu le feʻau i vaega e talafeagai ai, ae a lē mafai ona faaliliu lea o le uiga. (3) Ia faaaogāina se gagana faigofie e faalaeiau ai tagata e faitau. * (Faitau le Neemia 8:8, 12.) O lea, seʻi o tatou iloiloina le auala ua faatatau ai nei taʻiala i le lomiga o le 2013 lea ua toe teuteuina o le Faaliliuga a le Lalolagi Fou i le gagana Peretania ma isi gagana.
FAAMAMALUINA LE SUAFA O LE ATUA
3, 4. (a) O fea e maua ai le Tetakalamatone? (e) O le ā ua faia e le tele o faaliliuga o le Tusi Paia i le suafa o le Atua?
3 Ua tusia le suafa o le Atua i mataʻitusi e fā i le gagana Eperu e taʻua o le Tetakalamatone. Ua maua le Tetakalamatone i le tele o manusikulipi tuai i le gagana Eperu, e pei o le Tusi Tāʻai o le Sami Mate. E maua foʻi i nisi o kopi o le Septuagint i le gagana Eleni. Na faia nei kopi i le 200 tausaga a o leʻi oo mai le Keriso, ma le 100 tausaga ina ua mavae atu Keriso. Ua maofa le toʻatele ina ua latou maua le suafa o le Atua i manusikulipi tuai.
4 E manino mai, e tatau ona iai le suafa o le Atua i le Tusi Paia. E ui i lea, ua aveesea e le tele o faaliliuga le suafa o le Atua. O se faaaʻoaʻoga, ina ua faatoʻā mavae le lua tausaga talu ona tatala le Tusi Paia o le Lalolagi Fou o Tusitusiga Eleni i le gagana Peretania, ae tatala loa le toe teuteuga o le American Standard Version. I la latou lomiga o le 1901 na faaaogā ai le suafa o le Atua. Peitaʻi, o le faaliliuga i le 1952 e leʻi faaaogāina ai. Aiseā? Na manatu na tagata faaliliu e “matuā lē talafeagai” ona faaaogāina le suafa o le Atua. O le mea foʻi lenā ua faia e le tele o faaliliuga i le gagana Peretania ma isi gagana.
5. Aiseā e tāua ai le faatumauina o le suafa o le Atua i le Tusi Paia?
5 Aiseā e tāua ai le tusia po o le aveesea o le suafa o le Atua? E iloa e se tagata faaliliu tomai le faanaunauga o le tusitala, ma e aafia ai le tele o filifiliga i le faaliliuga. E tele fuaiupu o le Tusi Paia ua faailoa mai ai le tāua o le suafa o le Atua, faapea le faapaiaina o lea suafa. (Eso. 3:15; Sala. 83:18; 148:13; Isa. 42:8; 43:10; Ioa. 17:6, 26; Galu. 15:14) Sa faagaeeina e Ieova ē na tusiaina le Tusi Paia ina ia faaaogā lona suafa mo le faitau afe taimi i manusikulipi anamua. (Faitau le Esekielu 38:23.) O lea, o le aveesea e tagata faaliliu o le suafa o le Atua, o se lē faaaloalo lea i le tusitala o le Tusi Paia.
6. Aiseā ua faaopoopo ai e le toe teuteuga o le Faaliliuga a le Lalolagi Fou le suafa o le Atua i isi mau e ono?
6 Ua anoanoaʻi faamaoniga o le tatau ona iai o le suafa o le Atua i le Tusi Paia. O le toe teuteuga o le Faaliliuga a le Lalolagi Fou i le gagana Peretania i le 2013 ua faaaogāina ai le suafa o le Atua mo le 7,216 taimi, lea e 6 taimi e sili atu ai nai lo o le lomiga o le 1984. O mau nei e lima ua toe faaopoopo i ai le suafa o le Atua, o le 1 Samuelu 2:25; 6:3; 10:26; 23:14, 16. Ua toe tuu le suafa o le Atua i nei mau, ona o loo maua i nei mau e lima i le Tusi Tāʻai o le Sami Mate, lea e silia i le 1,000 tausaga talu ona iai nai lo o faaliliuga faa-Eperu a le ʻau Masoreta. O le isi mau ua faaopoopo i ai le suafa o le Atua o le Faamasino 19:18, ona o nisi suʻesuʻega faaopoopo i manusikulipi anamua.
7, 8. O le ā le uiga o le suafa o Ieova?
7 E matuā tāua le suafa o Ieova i Kerisiano moni. O le faaopoopoga o le toe teuteuga o le 2013 o le Faaliliuga a le Lalolagi Fou i le gagana Peretania, ua aumaia ai nisi faamatalaga fou i lenei tulaga. E malamalama le Komiti o le Tusi Paia o le Lalolagi Fou, o lenā suafa e faasino atu i le veape Eperu ha·wahʹ, o lona uiga “E Gaoioi o Ia e Tusa ai ma Tulaga Manaʻomia.” * I a tatou lomiga i le taimi ua mavae, sa faafesootaʻi atu lenā faamatalaga i le Esoto 3:14 lea e faapea mai: “E Avea Aʻu ma Lē Ou te Loto i Ai.” O lea, na faailoa mai ai i le lomiga o le 1984, o le uiga o le suafa o le Atua “E gaoioi o ia lava e avea ma Lē e faataunuuina ana folafolaga.” * Peitaʻi ua taʻua i le Faaopoopoga A4 o le toe teuteuga o le 2013: “O le suafa o Ieova e aofia ai lenā manatu, ae e lē na o le tau ina avea o ia ma lē e loto i ai. E aofia ai foʻi lona faapogaia o se mea e tupu e fesootaʻi i ana foafoaga, ma le faataunuuina o lona finagalo.”
8 Ua faapogaia e Ieova ana foafoaga e avea ma so o se tulaga ua ia finagalo i ai. O se faaaʻoaʻoga, na faapogaia e Ieova Noa e fausia le vaa, avea Pesaleli o se tufuga poto, avea Kitiona ma toa malosi, faapea le avea o Paulo ma aposetolo i nuu ese. E tāua tele le suafa o le Atua i ona tagata. O lea ua matuā faatāua ai e le Komiti o le Tusi Paia o le Lalolagi Fou le suafa o le Atua e ala i le lē aveesea mai i le Tusi Paia.
9. O le ā se tasi o māfuaaga autū ua faaliliuina ai se Tusi Paia i le tele o gagana?
9 Ua faamamaluina le suafa o le Atua i le silia i le 130 gagana o le Faaliliuga a le Lalolagi Fou, e ala i le faatumauina o le suafa o le Atua e pei ona iai i tusitusiga paia. (Faitau le Malaki 3:16.) I sona faaeseesega, o le tele o faaliliuga o le Tusi Paia ua aveesea ai le suafa paia o le Atua, ae sui i le taʻu “Alii” po o se igoa o se isi atua. O se tasi lea o māfuaaga autū, ua matuā faamautinoa ai e le Vaega Pule a Molimau a Ieova ua maua e le toʻatele o tagata se Tusi Paia e faamamaluina ai le suafa o le Atua.
SE FAALILIUGA E SAʻO MA MANINO
10, 11. O ā nisi faafitauli na tulaʻi mai ina ua amata le Faaliliuga a le Lalolagi Fou i isi gagana?
10 O le faaliliuina o tusitusiga paia i le tele o gagana ua tulaʻi mai ai le tele o faafitauli. O se faaaʻoaʻoga i le taimi ua teʻa, sa mulimuli le Faaliliuga a le Lalolagi Fou faa-Peretania i isi faaliliuga faa-Peretania i le faaaogāina o le upu Eperu o le “Seoli,” i mau e pei o le Failauga 9:10. Sa feagai tagata faaliliu ma le faafitauli lenei: Ua masani le toʻatele o le ʻaufaitau i le upu “Seoli” ma e latou te manatu o se nofoaga lea e faapuapuagatia ai tagata i le afi. O le māfuaaga lea, ua faataga ai le ʻaufaaliliu e faaaogā le upu “Tuugamau” e faaliliu ai le upu Eperu “Seoli” ma le upu Eleni “Heitisi.”
11 O le upu Eperu neʹphesh ma le upu Eleni psy·kheʹ e faigatā ona faaliliu i nisi gagana. Aiseā? Talu ai pe a faaliliu nei upu i isi gagana, e masani ona faasino atu i se agaga po o se vaega o le tagata e ola pea pe a oti. O lea, ina ia ʻalofia lenā faafitauli, ua faataga ai le ʻaufaaliliu e faaliliu le upu neʹphesh ma le psy·kheʹ e tusa ai ma le siʻomaga o se fuaiupu. O nei faamatalaga o loo maua i le Faaopoopoga i le itulau e 208 o le tusi O ā Aʻoaʻoga Moni a le Tusi Paia? O loo maua i faaopoopoga i lalo o mau o le Tusi Paia ni faamatalaga e faatatau i upu Eperu ma upu Eleni, ina ia faigofie ai ona faitau ma malamalama i le Tusi Paia.
12. O ā nisi suiga ua faia i le toe teuteuga i le lomiga o le 2013? (Tagaʻi i le mataupu “Le Toe Teuteuga i le 2013 o le Faaliliuga a le Lalolagi Fou” o loo i lenei lomiga.)
12 Na tulaʻi mai pea fesili mai i le ʻaufaaliliu ma iloa ai e iai nisi vaega o le Tusi Paia o loo iai ni faafitauli. O lea iā Setema 2007, na faamaonia ai e le Vaega Pule le toe teuteuina o le Tusi Paia faa-Peretania. Na iloilo e le komiti le faitau afe o fesili mai le ʻaufaaliliu o le Tusi Paia a o faia lea teuteuga. Ua suia faaupuga tuai i le gagana Peretania, lea ua sili ai ona faigofie ona faitau ma malamalama ai, ae o loo tumau pea le saʻo aʻiaʻi. O faaliliuga ua uma ona fai i isi gagana, ua faaleleia atili ai le Tusi Paia faa-Peretania.—Faata. 27:17.
TALISAPAIA ATOATOA
13. O ā faalogona o le toʻatele e faatatau i le toe teuteuga o le 2013?
13 O ā faalogona o le toʻatele e faatatau i le lomiga ua toe teuteuina o le Faaliliuga a le Lalolagi Fou i le gagana Peretania? E faitau afe tusi na lafo mai e uso ma tuafāfine i le ofisa ulu o Molimau a Ieova e faailoa mai ai lo latou lotofaafetai. Na tusi mai se tasi o tuafafine: “O le Tusi Paia e tai pei o se pusa o loo faatumulia i ʻoa tautele. O le manino o le faitau i afioga a Ieova i le toe teuteuga o le 2013, e faatusaina i le iloiloina o ʻoa taʻitasi, faapea o latou lanu ma le matagofie. Ua faaliliuina le Tusi Paia i se gagana faigofie ua fesoasoani iā te aʻu e iloa lelei ai Ieova, lea e pei o se tamā o loo ia opoina aʻu ma faitau mai nei upu matagofie.”
14, 15. O ā faalogona o tagata e faatatau i le Faaliliuga a le Lalolagi Fou i isi gagana?
14 Ua faaalia foʻi e i latou e tautatala i isi gagana le lotofaafetai mo le Faaliliuga a le Lalolagi Fou. Ua faapea mai se tamāloa mai i Sofia i Bulgaria, e faatatau i le faaliliuga i le gagana Bulgaria: “Sa ou faitau i le Tusi Paia i le tele o tausaga, ae ou te leʻi faitau i se faaliliuga e faigofie ona ou malamalama ma pāʻia ai loʻu loto.” Ua faapea mai foʻi se tuafafine mai i Alapania: “E ese le matagofie o le Afioga a le Atua i le gagana Alapania. Maʻeu se faaeaga o le talanoa mai o Ieova iā i matou i la matou lava gagana!”
15 O le tele o atunuu e taugatā ma faigatā ona maua se Tusi Paia. O lea, o se faamanuiaga le mauaina o se Tusi Paia. Ua faapea mai se lipoti mai i Rwanda: “Ua umi se taimi e lē agaʻigaʻi i luma le toʻatele o tagata e suʻesuʻe ma uso, ona e leai ni a latou Tusi Paia. E latou te lē gafatia le faatauina o Tusi Paia a lotu. E masani foʻi ona latou lē malamalama lelei i le uiga o mau, ua faigatā ai ona latou agaʻigaʻi i luma.” Na suia le tulaga o mea ina ua maua le Faaliliuga a le Lalolagi Fou i lenā gagana. Ua faapea mai se aiga i Rwanda e iai ni talavou se toʻafā: “E matou te faafetai iā Ieova ma le pologa faamaoni ma le faautauta mo lenei Tusi Paia. E matou te matuā matitiva ma e leai se tupe e faatau ai Tusi Paia a sui taʻitasi o le aiga. Ae o lea ua tofu a le tagata ma lana Tusi Paia. E faaalia lo matou lotofaafetai iā Ieova, e ala i le faitau faatasi o se aiga le Tusi Paia i aso taʻitasi.”
16, 17. (a) O le ā le finagalo o Ieova mo ona tagata? (e) O le ā ua tatou maumauaʻi e fai?
16 O le a maua le toe teuteuga o le Faaliliuga a le Lalolagi Fou i isi gagana i le lumanaʻi. O loo taumafai Satani e taofia lenei galuega, ae ua tatou iloa e finagalo Ieova ina ia faalogo ona tagata a o ia fetalai mai iā i latou i se gagana manino ma faigofie. (Faitau le Isaia 30:21.) Ua lata mai le taimi “o le a tumu le lalolagi i le poto e uiga iā Ieova e pei ona ufitia o le ilititai i le suāsami.”—Isa. 11:9.
17 Seʻi o tatou maumauaʻi e faaaogā meaalofa lelei uma mai iā Ieova, e aofia ai lenei faaliliuga ua faamamaluina ai lona suafa. Ia tatou faatagaina Ieova e talanoa mai iā i tatou i aso taʻitasi e ala mai i lana Afioga. O loo faaauau ona ia faalogologo lelei mai i a tatou tatalo uma. O lenei fesootaʻiga o le a fesoasoani iā i tatou e iloa lelei ai Ieova ma faatuputeleina lo tatou alofa mo ia.—Ioa. 17:3.
^ pala. 2 Tagaʻi i le Faaopoopoga A1 o le lomiga ua toe teuteuina o le Faaliliuga a le Lalolagi Fou i le gagana Peretania ma le mataupu “E Faapefea Ona E Filifilia se Faaliliuga Lelei o le Tusi Paia?” i Le Olomatamata o Me 1, 2008.
^ pala. 7 O loo iai lenei faamatalaga i isi tusi, peitaʻi e lē ioe uma i ai tagata atamamai.
^ pala. 7 Tagaʻi i le Faaliliuga a le Lalolagi Fou, Faaopoopoga A1 “Ua Tusia le Suafa o le Atua i Tusitusiga Paia Eperu ma Tusitusiga Paia Eleni,” itu. 1919.


text:
MATAUPU 16
Ua Faaalia e Iesu le Maelega mo le Tapuaʻiga Moni
UA FAAMAMĀ E IESU LE MALUMALU
Ua māeʻa le faaipoipoga i Kana, ma ua malaga atu nei Iesu, o lona tinā, ma ona ʻafa uso o Iakopo, Iosefa, Simona ma Iuta i Kapanaumi.
Ae aiseā ua alu atu ai Iesu i Kapanaumi? E faigofie ona malaga atu i lenei aai nai lo o Nasareta ma Kana, ma e telē atu foʻi. O le toʻatele foʻi o soo fou o Iesu e nonofo i lenei aai, pe nonofo latalata foʻi i ai. O lea, o le malaga atu o Iesu i lenei aai, ua mafai ai ona ia avatu toleniga mo i latou nei.
Ua faia foʻi e Iesu le tele o galuega ofoofogia, a o iai i Kapanaumi. Ua faalogo i ai le toʻatele o tagata o le aai, faapea nuu tuaoi. E lē o toe umi ae oo i le taimi e malaga ese atu ai Iesu ma ē o loo faatasi ma ia. Talu ai o i latou uma o ni tane maelega o Iutaia, e tatau la ona latou ō atu i Ierusalema ina ia auai i le Paseka i le 30 T.A.
A o iai soo o Iesu i le malumalu, ua latou vaaia ai se mea mataʻina e latou te leʻi iloa muamua e faatatau iā te ia.
E tusa ai ma le Tulafono a le Atua, e manaʻomia ona faia e tagata Isaraelu ni taulaga e faaaogā ai manu i le malumalu, ma e manaʻomia e i latou e asiasi atu ni meaʻai a o latou nonofo ai i Ierusalema. O lea, ua faataga ai e le Tulafono i latou e malaga mai i mea mamao, ina ia aumai a latou tupe e faatau ai “povi, o mamoe, o ʻoti,” ma isi lava mea aogā i Ierusalema. (Teuteronome 14:24-26) O le māfuaaga lea ua faatau ai e le ʻaufaatauʻoa manu po o manulele, i totonu o se lotoā telē i le malumalu. O nisi o nei ʻaufaatauʻoa ua latou gāoi mai i tagata, e ala i le faataugatā o a latou oloa.
Ua matuā toʻatamaʻi Iesu, ma ua ia sasaa tupe a tagata suitupe, fuli a latou laulau, ma tutuli i latou i fafo. Ua fetalai atu o ia: “Aveese ia nei mea mai i inei! Aua neʻi toe faia le fale o loʻu Tamā ma fale faatauʻoa!”—Ioane 2:16.
Ina ua vaaia e soo o Iesu lenei mea, ona latou manatua ai lea o le valoaga e faatatau i le Alo o le Atua e faapea: “Ua ʻaina lava aʻu i le maelega i lou fale.” Ae ua fesili atu tagata Iutaia: “O le ā se faailoga e te faaali mai iā i matou, ona o mea ua e faia?” Ua tali mai Iesu: “Ia talepe i lalo lenei malumalu, ona ou toe faatūina lea i aso e tolu.”—Ioane 2:17-19; Salamo 69:9.
Ua manatu tagata Iutaia o loo uiga atu le fetalaiga a Iesu i le malumalu moni i Ierusalema. O lea, ua latou fesili atu ai: “Na fausia lenei malumalu i tausaga e fā sefulu ono, ma pe e te toe faatūina ea i aso e tolu?” (Ioane 2:20) O loo uiga atu le fetalaiga a Iesu i lona tino ua faatusaina i le malumalu. I le tolu tausaga mulimuli ane, na manatua e ona soo nei upu ina ua toe faatūina Iesu mai le oti.
Faitau Atili
Sa Lagolagoina e Elia le Tapua‘iga Moni
E faapefea ona tatou faaa‘oa‘o iā Elia pe a feiloa‘i ma tagata e lē ioe i a‘oa‘oga a le Tusi Paia?


text:
Tofia e Lolo ia Afoa ta’ita’i i lana “komiti o suiga”
Ua tofia e le afioga i le Kovana Sili filifilia a le atunuu ia Lolo Matalasi Moliga le afioga i le Aloalii ia Afoa Moega Lutu, e taitai i lana vaega ua taua o le ‘Transition team’, poo le vaega lea o le a sauni atu mo le suiga o tofi o le malo pe a maea le nofoaiga o lo o i ai nei i le faaiuga o le masina fou o Tesema.
I se faatalatalanoaga ma le tofa i le tootoo ia Lolo i luga o le telefoni i le aoauli ananafi, sa ia faamaonia mai ai lea tulaga i le Samoa News.
Saunoa le tofa Lolo, o le fonotaga a lana vaega i le aso Faraile na te’a nei na faamautuina ai lea tulaga.
Sa ia taua foi e faapea, e ese mai i le tofiaina o le afioga Afoa e taitai i le Transition team, ua ia tofia foi le tofa ia Fiu Saelua e taitai i le vaega o le ‘Inauguration team’, poo le vaega lea e talanoaina fuafuaga mo le faauuina o le kovana fou ma le lutena kovana i le tausaga fou.
Ae ui o suiga ua amata ona vavala mai mo le faigamalo fou lea ua olioli latou te taitaia le malo mo le isi fa tausaga, o le ulua’i lu’itau lea ua feagai nei ma le paga a Lolo ma Lemanu, o le leai lea o se tupe e faatupe ai le faamoemoe mo le la faauuga.
Na taua e le tofa Lolo e faapea, ua maea ona faailoa atu e le alii kovana ia te ia, e leai se tupe e maua mai i le malo e fesoasoani ai i le la faauuga.
“Ua uma ona ma feiloai ma le alii kovana (afioga Togiola Tulafono) e uiga i le mataupu lenei, ma ua ia faailoa mai e leai se tupe mo le faamoemoe, o le ala lena ua ou tofia ai loa ai loa le tofa Fiu e faauluulu i le komiti latou te tapenaina fuafuaga mo le faauuga o tofi, ina ia mautinoa e i ai se auala e mafai ai ona faatino lenei faamoemoe,” o le saunoaga lea a le tofa Lolo.
Saunoa Lolo, o le komiti lea ua tofia i lalo o le taitaiga a le tofa Fiu, o le a latou vaavaai i se auala e foia ai le faafitauli ua tulai mai, ma ua i ai le faamoemoe e tatau ona oo atu i le aso Lulu o le vaiaso nei, ua mautu se fuafuaga e faia mo le faamoemoe e pei ona taoto.
Sa ia taua foi e faapea, e le o i ai se faamoemoe e faatele le tapenaga.
O le toatele o le atunuu ua nonofo ma faatalitali poo a suiga fou ia ua sauni atu Lolo ma Lemanu e amata ai le la taitaiga, peitai ua vavala mai i tofiga e lua a le alii kovana filifilia ni isi o suiga o lo o tulimata’i i ai le silasila a le atunuu e fia vaai i ai.
O le aso 3 Ianuari i le itula e 12:00 i le aoauli e pei ona faataoto mai i le Faavae, o le taimi lea e suia ai le faigamalo fou ma faauuina ai loa tofi e pei ona i ai i le taimi nei, ae o le aso 31 o Tesema o le tausaga nei e tatau ona oo atu i ai ua faamavae uma sui o le faigamalo o lo o taitaia le malo i le taimi nei.